text:
Nakosala nini soki nakómá moombo ya pornografi?
Oyo okoki kosala
Yebá ete pornografi ezali mabe mpenza. Pornografi ezali mayele moko ya mabe mpo na kosilisa valɛrɛ ya eloko moko oyo Nzambe alingi ete ezala na lokumu. Soki ozali kotalela pornografi ndenge wana, ekosalisa yo ‘
oyina oyo ezali mabe.’—Nzembo 97:10.
Kanisá makama na yango. Pornografi esilisaka valɛrɛ ya bato oyo balakisaka na bililingi yango. Esilisaka mpe valɛrɛ ya moto oyo azali kotala yango. Yango wana, Biblia elobi ete: “
Moto ya ekɛngɛ nde moto oyo amoni likama mpe amibombi.”—Masese 22:3.
Mityelá mibeko. Yobo, moto moko ya sembo, alobaki boye: “
Napesaki miso na ngai mobeko oyo: natala elenge mwasi na miso ya boluli te.” (Yobo 31:1, Liloba lya Nzambe) Talá mwa ‘mibeko’ oyo okoki komityela:
Nakosalela Internet te soki nazali kaka ngai moko.
Nakokanga mbala moko mesaje to esika nyonso na Internet oyo elobeli makambo ya kosangisa nzoto.
Soki nakwei lisusu na likambo yango, nakoyebisa moninga moko oyo akɔmeli.
Bondelá mpo na likambo yango. Mokomi ya nzembo abondelaki Yehova ete: “
Salá ete miso na ngai eleka kozanga kotala eloko oyo ezangi ntina.” (Nzembo 119:37) Nzambe alingi ete olonga, mpe soki obondeli ye, akoki kopesa yo makasi mpo osala oyo ezali sembo!—Bafilipi 4:13.
Sololá na moto moko. Kozala na moninga moko ya motema oyo okoki koyebisa ye likambo yango ekosalisa yo otika momeseno yango.—Masese 17:17.
Kobosana te: Mbala nyonso oyo oboyi kotala pornografi, olongi etumba. Yebisá Yehova Nzambe ndenge olongi mpe pesá ye matɔndi na ndenge apesaki yo makasi. Soki oboyi kotala pornografi, ozali kosepelisa motema ya Yehova!—Masese 27:11.


c: text/html

text:
Mosakoli 7:1-29
5 Kozala moto oyo azali koyoka mpamela ya moto ya bwanya eleki kozala moto oyo azali koyoka loyembo ya bazoba. 6 Mpo ndenge makɛlɛlɛ ya banzubɛ na nse ya nzungu ezalaka, kosɛka ya zoba ezali mpe bongo; yango mpe ezali mpamba. 7 Mpo monyoko ekoki kotinda moto ya bwanya asala lokola moto ya ligboma, mpe likabo ekoki kobebisa motema.
8 Nsuka mpenza ya likambo eleki ebandeli na yango. Moto ya motema molai aleki moto oyo azali na elimo ya lolendo. 9 Elimo na yo esilika nokinoki te, mpo nkanda efandaka nde na ntolo ya bazoba.
10 Koloba te ete: “Mpo na nini mikolo ya liboso elekaki mikolo oyo na malamu?” Ezali bwanya te nde etindi yo otuna ndenge wana.
11 Bwanya elongo na libula ezali malamu mpe ezali na litomba mpo na baoyo bazali komona moi. 12 Mpo bwanya ebatelaka ndenge mpe mbongo ebatelaka; kasi litomba ya boyebi ezali ete bwanya ebatelaka na bomoi baoyo bazali na yango.
13 Talá mosala ya Nzambe ya solo, mpo nani akoki kosembola eloko oyo ye atɛngisi? 14 Na mokolo ya malamu, zalá malamu, mpe na mokolo ya mpasi, moná ete Nzambe ya solo asali yango kaka ndenge asalá oyo wana, mpo bato báyeba ata eloko moko te oyo ekoya nsima na bango.
15 Namoni eloko nyonso na mikolo na ngai ya mpamba. Moyengebene azali kokufa na boyengebene na ye, mpe moto mabe azali koumela na mabe na ye.
16 Kokóma moyengebene koleka ndelo te, to komimonisa na bwanya koleka ndelo te. Mpo na nini okomibebisa? 17 Kozala mabe koleka ndelo te, to kokóma zoba te. Mpo na nini okufa wana ezali naino ntango na yo te? 18 Malamu osimba toli oyo, mpe kotika te kosimba toli oyo mosusu; mpo moto oyo abangaka Nzambe akosimba yango nyonso.
19 Bwanya ekómisaka moto ya bwanya makasi koleka bakonzi zomi ya nguya oyo bazali na kati ya engumba. 20 Mpo ezali na moto moko te oyo azali moyengebene na mabele oyo asalaka kaka malamu mpe asalaka lisumu te.
21 Lisusu, kotya motema na yo te na maloba nyonso oyo bato bakoki koloba, noki oyoka mosaleli na yo azali kolakela yo mabe. 22 Mpo motema na yo moko eyebi malamu ete mbala mingi yo moko mpe olakelaki bato mosusu mabe.
23 Nasalelaki bwanya mpo na komeka makambo nyonso oyo. Nalobaki boye: “Nakokóma na bwanya.” Kasi ezalaki mosika na ngai. 24 Makambo nyonso oyo esalemá eleki mosika mayele ya moto mpe ezali mozindo mingi koleka. Nani akoki koyeba yango? 25 Ngai nabalukaki, motema na ngai mpe ebalukaki, mpo na koyeba, kotalatala mpe koluka bwanya mpe ntina ya makambo, mpe koyeba mabe ya bozoba mpe bozoba ya ligboma; 26 mpe namonaki boye: Mwasi oyo azali mpenza minyama ya bokila mpe oyo motema na ye ezali minyama oyo babengi pusu mpe oyo mabɔkɔ na ye ezali bikangeli azali bololo koleka liwa. Soki moto akimi mwasi yango, azali malamu na miso ya Nzambe ya solo, kasi soki mwasi yango akangi ye, moto yango azali kosala lisumu.
27 Moyanganisi alobi: “Talá oyo namoni, ntango nataleli eloko mokomoko mpo nayeba likambo yango nyonso, 28 oyo molimo na ngai elukaki ntango nyonso, kasi namoni yango te. Na bato nkóto (1 000), namoni mobali moko kasi na bango nyonso, namoni ata mwasi moko te. 29 Talá! namoni kaka likambo oyo: ete Nzambe ya solo asalaki bato sembo, kasi bango moko baluki myango mingi.”

robotstxt: allowed

filter: keep


text:
Nzángó
Nzángó ezalí lisano liye ekoki kosálama na bato babalé tǒ ebelé tǒ mpé lisúsu na masangá mabalé. Basani babalé bakobɛtɛ (atâ sɔ́kí ezalí ya masangá, káka basani babalé bakobɛtɛ, mɔ̌kɔ́ ya lingómbá mɔ̌kɔ́, mosúsu ya lingómbá lisúsu. Nsima bakokoba kobɛtɛ Ɛngɛ́bɛ́nɛ́ ya motíndo mwa lisano). Basani eye bazalí kosana, bakopúmbwa mpé bakobɛtɛ mabɔ́kɔ ma bango elɔngɔ́ nsima bakobimisa lokolo mɔ̌kɔ́ libosó ntángo bangó bazalí kosunda na mabelé. Bangó babɛti lokolo mɔ̌kɔ́(na bosɔ̂lɔ́ lokolo mɔ̌kɔ́ ezalí makolo makeseni, kasi yangó ebêngami lokolo mɔ̌kɔ́ mpó makolo makútani. Basani basangeli kotálana mpó na kobɛtɛ nzángó) tǒ lokeseni (áwa basani bakobɛtɛ lokolo mɔ̌kɔ́ kasi lokóla bangó batálani, yangó ebêngami makolo makeseni mpó lokolo la mosani mɔ̌kɔ́ ezalí na ngámbo mɔ̌kɔ́ mpé lokolo la mosani mosúsu luzalí na ngámbo esúsu.).
Etápe
Loléngé la Nzángó[kokoma]
- Nzángó ya ntúkú mibalé na mítáno: lisano liye likoki kosakanemela na bato babalé tǒ ebelé. Mokáno mwa moto nyɔ́nsɔ ezalí kokokisa motúya ntúkú mibalé mpé sɔ́kí mosani akokisi motúya ntúkú mibalé na mítáno, yě alóngi mpé abimi na lisano. Mosani wa nsúka óyo akotikala na lisano ndé akopɔlɔ.
Nzémbo ya nzángó[kokoma]
Ngala ya mwǎna bato, bokofúta lóbí lóbí lóbí lóbí, ekómi ya nyongo.
Mɛma yě na wɛnzɛ, sómbela yě mikáté. Sɔ́kí ozóngi osúbaka, yɔ̌ osúbaka. (nzángó ya kozongisa)
Maloba ma nzángó[kokoma]
- Malepo ezalí liloba liye basani bakogánga na lisano lya masangá mibalé sɔ́kí bakómi na esíká eye lingómbá lyɔ̌kɔ́ lilingi kokɔ́tisa mpwé. Sɔ́kí, ɛngɛ́bɛ́nɛ́ na lokolo (mɔ̌kɔ́ tǒ lokeseni) lingómbá lîna lilóngi na mbala wâná bangó bakogánga.
Eh ya bísó, Eh ya bísó, eh ya bísó.
mpé lisano likokoba.
- Kodonda elingi koloba kopúmbwa likólo makasi na ntína ya kobimisa lokolo na nsima ya moníngá. Na nzángó, basani basengeli kobimisa makolo ma bangó elɔngɔ́. Kodonda ezalí koyíba (*tricher) na nzángó.
Nzángó na mikɔlɔ miye[kokoma]
Na ntángo ya kala, nzángó ezaláká lisano lya bǎna bakɛ́ kasi lɛlɔ́ nzángó ekomá mpé lisano lya bakóló baye bakobɛtɛkɛ lokóla *sport mpé *loisir. Nzángó ya bakóló ezalí na mibéko ebelé, yangó ezalí na ndelo ya bondɔbɔ́ eye basani basengeli koleka tɛ́ mpé sɔ́kí mosani aleki ndelo êna bakoki komobengana na lisano


text:
Nasepelaka na mobali to mwasi lokola ngai—Yango elakisi ete nakómi homosexuel?
Te!
Likambo ya solo: Mbala mingi, kosepela na mobali to mwasi lokola yo ezali mposa moko oyo eyaka mpe elekaka.
Yango nde Lisette, oyo azali na mbula 16, amonaki; liboso azalaki kosepela na elenge mwasi moko lokola ye. Alobi boye: “
Na liteya ya bioloji oyo tozwaki na kelasi, nayekolaki ete na eleko ya bolenge, ba-hormone emataka mingi. Nakanisi mpenza ete soki bilenge bayebi malamu nzoto na bango, bakoyeba ete mposa ya kolinga mobali to mwasi lokola bango ezalaka na yango mopaya, mpe bakolinga te kokóma bato oyo basangisaka nzoto mibali na mibali to basi na basi.”
Bongo soki mposa ya kolinga mobali to mwasi lokola yo ezali kaka kosila te? Nzambe alobi na moto oyo asepeli na mobali to mwasi lokola ye ete asangisa nzoto na ye te. Wana ezali mabe te?
Soki oyanoli ɛɛ na motuna oyo, yebá ete likanisi wana euti na likanisi moko ya lokuta ete bato basengeli kosala nyonso oyo balingi ntango mposa ya kosangisa nzoto ekómi makasi. Biblia epesaka bato lokumu na ndenge emonisaka ete bakoki koboya kolanda bamposa mabe ya kosangisa nzoto soki mpenza balingi kosala yango.
Likanisi ya Biblia ezali mabe te. Ezali kosɛnga na baoyo balingaka kosangisa nzoto na mibali to basi lokola bango ete ‘
bákima pite’, ndenge kaka mobali ná mwasi oyo babalani te basengeli kosala. (1 Bakorinti 6:18) Emonani ete ebele ya mibali mpe basi oyo balingi kotosa oyo Biblia elobaka, bamipekisaka ntango bakutani na komekama. Bato oyo balingaka kosangisa nzoto mibali na mibali to basi na basi bakoki mpe kosala bongo soki balingi mpenza kosepelisa Nzambe.


text:
Ferre Gola – Vita Imana Paroles en Lingala, Lyrics in Lingala
Click here if you want the Lyrics of Vita Imana in English.
Le malheur poursuit ce lui qui peche
Et le bonheur recompense le juste
Ferre Chaire de Poule
Ecouter ma chanson
Jeampy Mongala okomi bipale boye
Okomi enzombo boye
Na simbi ba touche po ete nga na lingakaka yo mingi
Nakomi ko beta ba tour kama ti na quartier na bino
Ba masta ya quartier ba komi ko tongo nga na masolo oh
Soki na leki eh ba lobaka aleki eh
Rita Bola mawa aleki eh
Aleki mawa akei ko tala Jeampy
Na baye eh, nabaye eh
Pokwa nyoso na yaka na kutaka nanga kaka ye te
Jeampy Mungala
Balobi nga na tingama yo po na mbongo oh
Balobi nga na tingama yo po na mbongo, Jeampy
Loba eloko nini yango osi osombelanga comme souvenir
Kolia naliaka se ngai moko
Ko lata pe na lataka se ngai moko oh
Soki JP Minya te, ba masta tout, Werrason
Nani mosusu
Ozokisi motema na ngai, maman
Po nini obebisi nzoto oh
Po na maloba ya Kinshasa, Jean Jacques Mutale
Po na songi songi ya Kin oyo Tolino Fernando oh
Dedicaces…
Jeampy Mongala mwana mabe
Yo moto olakisi, oapliquer bolingo
Omemi nga na zamba molili
Moyen na ningana ezali te
Rita Bola mwana mabe
Obebisi bolingo
Omemi nga na Lunda sima oye ko sundola nga na Boma eh
Washington Grand Pays, obebisi bolingo
Ekomi lokola serie ya Luke Luke na TinTin
Nga na wi oh
Mawa nangai moko eh
Eh nga na wi oh
Ko lela ya Orly Gola, Thierry Gola ba frere eh
Bienvenue oh maman na Joice
Obebisi bolingo
Ekomi lokola ndembo ya makolo Imana na Vita eh
Bilima na Mazembe, Sanga Balende, Lipopo oh
Yo Nelly eh
Oh, Nelly eh, mwana mabe
La patience et la longeur du temps
Chair de Poule, voila comment tu as grandi
Dedicaces…
Bolingo ya ko bondela Medo Shaumba
(na kokaka te)
Basi oyo ba sautaka ba mur ya ndako
(na kokaka te)
Mibali oyo ba bimaka tongo ko zonga pokwa
(na kokaka te)
Ou bien Ange Nkoyi, ou bien nga Benoite eh
Ou bien Betty Ubenga ah
Ou bien nga Kanclos Ambila
Ya nini nga na nyokola nzoto nangai po ya ko linga kitoko nayo eh
Tshiba Tshibasu mawa ye ye mawa
Flavien Mila mawa ba lingaka yanga naye te oh
Mawa nangai
Ah nga na bo
Ah nga na bo na minyokola nzoto nanga pamba
Wapi nzoto yango ya bitumba Edo Pembele eh
Wapi nzoto yango ya bitumba, Kanclos Ambila, mawa
Na tindi Flavien Ngimbi epayi ya Werra ayebisa ye
Lolenge nako nyokwama
Na belela Willy Shungu, Eli Wabafe
Cherie na salaki nyoso mpo yo obonga ah
Mwasi mobimba na mibali ebele, yo oh
Elingi ko loba
Lokola ofutelaka nga ndako
(nakoma mowumbu ya bolingo oh)
Eh lingi ko loba
Lokola omema nga na poto, Wasenga
(nakoma mowumbu ya bolingo oh)
Olingaka nayo te Laurice la Congolaise aya
Kasi cherie oyebaka, cherie oyebaka ah
Mwana mobali ba sekaka ye te
Soki nano akufi te Guy Kandolo
Cherie na salaki manso
Mpo yo obonga
Mwasi mobimba na mibali ebele, yo oh
Ba lakisi ye Serge Kasanda po azali na mbongo mingi eh
(cherie alingi naye se nga)
Ba lakisi ye Didi Kinwani, Jose Muteba na Jacques Ilunga
(cherie alingi naye se nga)
Ba lakisi ye Werrason po ye atambolaka na 600
(cherie alingi naye se nga)
Ba lakisi ye Hugo Tanzambi, Kams V12, Alici Baba
(cherie alingi naye se nga)
Eh wowowo wowowo yoyoyo


text:
mbote pe kimia ya Nzambe ezala na bino .
reaction na ngai pona tata oyo aza na pasi ya ko bota , soki azui tango akomela ngai na adresse [email protected]
Commentaires
-
mbote pe kimia ya Nzambe ezala na bino .
-
Na sepeli na Radio oyo na ba emison kitoko bolemba te maman limiere-G-elonga
-
RADIO SANS EFFET BOPESA BA MESSAGES BISO BA COMBATTANTS TOKITA KIN
TOKENDE KOBUNDA NA KABILA WC NABA COLLABOS ET BOPEKISA BA COMBATTANTS BATIKA KOTIA BA VIDEOS PAMBA PAMBA NA INTERNET. BINO BA
COMBATTANTS FRANCE BO SENSIBILISER BATO BONA TOKITA KIN. INGETA


text:
Baebre 1:1-14
5 Na ndakisa na kati ya baanzelu, alobá na nani ete: “Yo ozali mwana na ngai; lelo ngai nakómi tata na yo”? Mpe lisusu: “Ngai nakokóma tata na ye, mpe ye akokóma mwana na ngai”? 6 Kasi na ntango azali kotinda lisusu Mwana na ye ya liboso na mabele oyo bato bafandi, azali koloba ete: “Mpe baanzelu nyonso ya Nzambe bágumbamela ye.”
7 Lisusu, azali kolobela baanzelu ete: “Mpe azali kosala baanzelu na ye bilimo, mpe basaleli na ye mpo na bolamu ya bato nyonso lolemo ya mɔtɔ.” 8 Kasi alobeli Mwana yango ete: “Nzambe azali kiti na yo ya bokonzi libela na libela, mpe lingenda ya bokonzi na yo ezali lingenda ya bosembo. 9 Olingaki boyengebene, mpe oyinaki makambo ya kobuka mibeko. Yango wana Nzambe, Nzambe na yo, atye yo mafuta ya esengo koleka baninga na yo.” 10 Mpe alobi ete: “Ee Nkolo, na ebandeli, otyaki miboko ya mabele, mpe likoló ezali misala ya mabɔkɔ na yo. 11 Yango mpenza ekobeba, kasi yo okotikala seko; mpe yango ekonzuluka lokola elamba, 12 mpe okolínga yango lokola kazaka, lokola elamba; mpe yango ekobongwana, kasi yo ozali kaka ndenge ozalaka, mpe bambula na yo ekosila te.”
13 Kasi na kati ya baanzelu, alobá na nani ete: “Fandá na lobɔkɔ na ngai ya mobali, tii nakotya banguna na yo lokola ebonga ya makolo na yo”? 14 Bango nyonso bazali te bilimo oyo bazali kosala mosala mpo na bolamu ya bato nyonso, batindami mpo na kosalela bato oyo bakozwa libula ya lobiko?


text:
Liteya 17
Ndenge nini bakɛngɛli-batamboli basalisaka biso?
Makomami ya Grɛki ya bokristo elobelaka mbala na mbala Barnabasi ná ntoma Paulo. Mibali yango bazalaki bakɛngɛli-batamboli, elingi koloba, bazalaki kosala mibembo mpo na kotala masangá ya liboso. Mpo na nini? Mpo bazalaki mpenza komitungisa mpo na bolamu ya bandeko na bango bakristo. Paulo alobaki ete azalaki na mposa ya ‘kozonga kotala bandeko’ mpo na komona soki bazali ndenge nini. Azalaki kondima kosala mibembo ya bankama ya bakilomɛtrɛ mpo na kolendisa bandeko. (Misala 15:36) Bakɛngɛli-batamboli na biso basalaka mpe bongo lelo oyo.
Bayaka mpo na kolendisa biso. Mokɛngɛli ya zongazonga atalaka masangá pene na 20 mpe alekisaka pɔsɔ moko na lisangá mokomoko mbala mibale na mbula. Mokɛngɛli ya etúká atambolaka na bazongazonga soki zomi mpo na kotala masangá mpe mbala moko na mbula, akambaka liyangani ya zongazonga na zongazonga mokomoko. Ndakisa na bango mpe ya basi na bango ekoki kolendisa biso mingi. Bakɛngɛli-batamboli ná basi na bango basalaka makasi báyeba bandeko nyonso ezala bilenge to mikóló, mpe basepelaka kobima elongo na biso na mosala ya kosakola mpe ya koyekola na bato Biblia. Bakɛngɛli yango elongo na bankulutu, basololaka na bandeko mpo na kolendisa bango. Basalaka mpe badiskur ya kolendisa na makita mpe na mayangani.
Batyelaka moto nyonso likebi. Bakɛngɛli-batamboli balukaka mpenza koyeba soki bandeko ya lisangá mokomoko bazali na boyokani malamu na Nzambe. Batalelaka elongo na bankulutu mpe basaleli na misala bokoli ya lisangá mpe bapesaka bango toli oyo ebongi mpo bákokisa mikumba na bango malamu. Basalisaka babongisi-nzela mpo bákokisa malamu mosala ya kosakola, mpe basepelaka koyebana na bato ya sika mpe koyoka ndenge kondima na bango ezali kokola. Mokɛngɛli mokomoko amipesaka mpenza mpo azali ‘moto oyo asalaka na biso mpo na matomba na biso.’ (2 Bakorinti 8:23) Tosengeli komekola kondima mpe molende na bango na mosala ya Nzambe.
Mpo na nini bakɛngɛli-batamboli bakendeke kotala masangá?
Ndenge nini boyei na bango na lisangá ekoki kosalisa yo?


text:
Nani abandisá lingomba ya Batatoli ya Yehova?
Na mikolo na biso, lisolo ya Batatoli ya Yehova ebandaki na nsuka ya bambula ya 1800. Na ntango wana, mwa etuluku moko ya bato oyo bazalaki kofanda pene na Pittsburgh, na etúká ya Pennsylvanie, na États-Unis, bamipesaki na koyekola mateya oyo ezali na Biblia. Bazalaki kokokanisa makambo oyo mangomba ezalaki koteya ná makambo oyo Biblia elobi mpenza. Makambo oyo bayekoli, bakómaki kobimisa yango na babuku, na bazulunalo ya mokili, mpe na zulunalo oyo eyebani lelo na nkombo Linɔ́ngi ya Mosɛnzɛli—Eyebisaka Bokonzi ya Yehova.
Charles Taze Russell azalaki na kati ya bato wana oyo bamipesaki na koyekola Biblia. Atako Russell nde azalaki kotambwisa mosala ya koteya Biblia na ntango wana mpe ye nde abimisaki Linɔ́ngi ya Mosɛnzɛli mpo na mbala ya liboso, abandisaki lingomba ya sika te. Russell ná baninga na ye mosusu Bayekoli Biblia (ndenge bazalaki kobenga bango) bazalaki na mokano ya kopalanganisa mateya ya Yesu mpe kolanda makambo oyo ezalaki kosalema na lisangá ya bokristo ya liboso. Lokola Yesu nde abandisaki lisangá ya bokristo, tomonaka ete ye nde Mobandisi ya lingomba na biso.—Bakolose 1:18-20.


text:
Ebandeli 13:1-18
5 Nzokande Lota, oyo azalaki kokende elongo na Abrama, azalaki mpe na bampate mpe bangɔmbɛ mpe bahema. 6 Na bongo, mokili yango epesaki bango nzela te ya kofanda esika moko, mpamba te biloko na bango ekómaki mingi mpe bakokaki te kofanda esika moko. 7 Mpe koswana ebimaki kati na bakɛngɛli ya bibwɛlɛ ya Abrama mpe bakɛngɛli ya bibwɛlɛ ya Lota; mpe na ntango yango, Mokanana mpe Moperizi bazalaki kofanda na mokili yango. 8 Bongo Abrama alobaki na Lota ete: “Nabondeli yo, koswana ekoba kozala te kati na ngai ná yo mpe kati na bakɛngɛli na ngai ná bakɛngɛli na yo, mpo biso tozali bandeko. 9 Mokili yango mobimba ezali liboso na yo te? Nabondeli yo, kabwaná na ngai. Soki yo okei na lobɔkɔ ya mwasi, boye ngai nakokende na lobɔkɔ ya mobali; kasi soki yo okei na lobɔkɔ ya mobali, boye ngai nakokende na lobɔkɔ ya mwasi.” 10 Bongo Lota atombolaki miso na ye mpe amonaki Etúká mobimba ya Yordani, amonaki ete yango nyonso ezali etúká moko ya mai mingi liboso ete Yehova abebisa Sodoma ná Gomora, ezalaki lokola elanga ya Yehova, lokola mokili ya Ezipito tii na Zoare. 11 Bongo Lota aponaki Etúká mobimba ya Yordani, mpe Lota alongolaki kaa na ye mpo na kotya yango na ɛsti. Na bongo, bakabwanaki. 12 Abrama afandaki na mokili ya Kanana, kasi Lota afandaki na bingumba ya Etúká yango. Nsukansuka atɛlɛmisaki hema pene na Sodoma. 13 Mpe bato ya Sodoma bazalaki mabe mpe bazalaki basumuki minene liboso ya Yehova.
14 Mpe nsima ya kokabwana ya Lota ná Abrama, Yehova alobaki na Abrama ete: “Nabondeli yo, tombolá miso na yo, mpe na esika ozali, talá epai ya nɔrdi mpe epai ya sudi mpe epai ya ɛsti mpe epai ya wɛsti, 15 mpo mokili nyonso oyo ozali komona, nakopesa yango na yo mpe na momboto na yo mpo na ntango oyo etyami ndelo te. 16 Mpe nakokómisa momboto na yo lokola zɛlo ya mokili, na yango soki moto akokoka kotánga zɛlo ya mokili, boye momboto na yo ekokoka kotángama. 17 Tɛlɛmá, tambolá epai na epai na mokili yango na bolai na yango mpe na bonene na yango, mpamba te nakopesa yo yango.” 18 Bongo Abrama akobaki kofanda na bahema. Na nsima, ayaki kofanda na kati ya banzete minene ya Mamare, oyo ezali na Hebrone; mpe kuna abandaki kotongela Yehova etumbelo.


text:
Biblia elobeli libala ya basi-basi to mibali-mibali?
Eyano ya Biblia
Nzambe atyá mibeko oyo etali libala kala mpenza liboso baguvɛrnema ya bato esala yango. Mokanda ya liboso ya Biblia elobi ete: “
Mobali akotika tata na ye ná mama na ye mpe asengeli kokangama na mwasi na ye mpe basengeli kokóma mosuni moko.” (Ebandeli 2:24) Na kolanda diksionɛrɛ moko oyo elimbolaka maloba ya Biblia (Vine’s Expository Dictionary of Biblical Words), liloba ya Ebre oyo ebongolami na “
mwasi” elimboli “
moto oyo azali mobali te.” Yesu mpe amonisaki ete bato oyo babalani basengeli kozala “
mobali ná mwasi”—Matai 19:4.
Na yango, Nzambe alingaki ete libala eumela libela, mpe esangisa mwasi ná mobali oyo balingani. Nzambe asalá mwasi mpo azala mosungi ya mobali, mpe yango esalisaka bango bálingana, básangisa nzoto, mpe bábota bana.


text:
Mayangani oyo Batatoli ya Yehova basalaka mbula na mbula
Talá mayangani oyo tosalaka mbula na mbula. Luká esika liyangani ekosalema pene na bino.
Kobá koluka liboso Bokonzi ya Nzambe!
Tozali kobenga yo na esengo nyonso oya kolanda liyangani ya etúká ya mikolo misato oyo Batatoli ya Yehova bakosala na mbula oyo.
MAKAMBO YA NTINA YA LIYANGANI
Diskur moko ya kolendisa oyo euti na Biblia, oyo ezali na motó ya likambo “Nani abongi mpenza kozala mokonzi ya sika ya mabele?” ekosalema mokolo ya lomingo na ntɔngɔ.
Ekozala na teyatre mibale: moko ekolobela lisolo moko ya Biblia mpe mosusu lisolo ya mikolo na biso.
Mayangani mingi ekosangisa bapaya oyo bakouta mikili ndenge na ndenge mpe bamisionɛrɛ oyo bakouta bipai na bipai.
NANI AKOKI KOYA?
Moto nyonso. Kokɔta ezali ofele, mpe bakokɔngɔla mabonza te.
Talá programɛ mobimba, mpe video oyo etali mayangani na biso.


text:
Bato ya mayele mpe bandimaka ete Yesu azalaki mpenza moto ya solo?
Ezali na makambo ebele oyo endimisaka bato ya mayele ete Yesu azalaki mpenza moto ya solo. Mpo na makambo oyo bato ya mayele ya siɛklɛ ya liboso mpe ya mibale bakomaki mpo na Yesu mpe bakristo ya liboso, buku moko (Encyclopædia Britannica, ebimeli ya 2002) elobi boye: “
Makambo oyo moto na moto akomaki emonisi ete na ntango ya kala, ata banguna ya lisangá ya bokristo bazalaki te koboya kondima ete Yesu azalaki mpenza moto ya solo. Batyelaki likambo yango ntembe mpo na mbala ya liboso kaka na nsuka ya siɛklɛ ya 18, na siɛklɛ ya 19 mpe na ebandeli ya siɛklɛ ya 20, mpe ezalaki mpo na ntina ya malonga te.”
Na 2006, buku moko (Jesus and Archaeology) elobaki boye: “
Lelo oyo, moto moko te ya mayele oyo azali sembo akoki kotya ntembe ete ezalaki na Moyuda moko na nkombo Yesu, mwana ya Yozefe; bato mingi bandimi ete sikoyo kutu toyebi makambo mingi oyo etali misala na ye mpe na mateya na ye.”
Biblia emonisi ete Yesu azalaki mpenza moto ya solo. Epesi biso nkombo ya bankɔkɔ na ye, tata na ye, mama na ye, mpe bandeko na ye. (Matai 1:1; 13:55) Epesi mpe nkombo ya bakonzi oyo bazalaki koyangela mokili na ntango ya Yesu. (Luka 3:1, 2) Makambo wana nyonso ekoki kosalisa moto nyonso oyo alukaka koyeba soki Biblia elobi solo.


text:
Masolo oyo elobeli Yesu ekomamaki ntango nini?
Eyano ya Biblia
Na mokanda na ye oyo akomaki makambo oyo esalemaki na bomoi ya Yesu, ntoma Yoane alobaki boye: “
Moto oyo amonaki yango apesi litatoli, mpe litatoli na ye ezali ya solo, mpe moto yango ayebi ete azali koloba makambo ya solo, mpo bino mpe bóndima.”—Yoane 19:35.
Ntina moko oyo tosengeli kondima Baevanzile (masolo ya bomoi ya Yesu) oyo Matai, Marko, Luka mpe Yoane bakomaki ezali ete makambo yango ekomamaki ntango bato mingi oyo bamonaki yango na miso bazalaki naino na bomoi. Mikanda mosusu elobaka ete Evanzile ya Matai ekomamaki liboso mpenza, mbula soki 8 mpamba nsima ya liwa ya Kristo, elingi koloba, soki na mobu 41 ya ntango na biso. Bato mingi ya mayele balobaka ete ekomamaki mwa moke nsima ya dati wana, kasi bango nyonso bandimaka ete mikanda nyonso ya Makomami ya Grɛki ya bokristo ekomamaki na siɛklɛ ya liboso.
Bato oyo bamonaki Yesu ntango azalaki na bomoi awa na mabele, oyo bamonaki liwa na ye, mpe lisekwa na ye bakokaki koloba soki lisolo ya Baevanzile ezali solo to te. Bakokaki mpe koyebisa bisika oyo makambo ya lokuta ekomami. Profesɛrɛ Frederick Bruce alobi boye: “
Likambo ya ntina mingi ntango bantoma bazalaki kosakola na siɛklɛ ya liboso ezali ete bato oyo bazalaki koyoka bango bayebaki mpe makambo oyo bazalaki koloba; bantoma basukaki kaka te na koloba ete ‘Tomonaki makambo yango,’ kasi bazalaki mpe koloba ete, ‘Ndenge bino moko boyebi yango’ (Misala 2:22).”


text:
Mobutu Sese Seko
Mobutu Sese Seko Kuku Ngbendu wa Zabanga, (azalákí Joseph-Desiré Mobutu téé 1972) abótámí o Lisála, Mbánzá ya Mambénga, o mokɔlɔ 14 ya sánzá ya zómi o mobú 1930, akúfí o Rabat, Maroc, o mokɔlɔ 7 ya sánzá ya libwa o mobú 1997. Mobutu azalákí Tatá-mokonzi ya Kongó-Kinsásá téé 1997.
Mobutu akamatákí bokonzi na makási na 1965.
Mobutu azalí moto óyo atíkí mbóka ya Kɔ́ngɔ na mpási, sɔ́kí lɛlɔ́ mobúlú ezalí káka kúna mpámba tɛ́ yě ndé moto atíka ntángo. Asalí na bokonzi mobú 35 atongá atá elɔ́kɔ tɛ́, ba nzelá káka óyo Babɛ́lɛji batikílá bisó. Sɔ́kí yě mpenzá azalákí mayɛ́lɛ lɛlɔ́ Kongó-Kinsásá elingaki kokɔ́ta mobúlú tɛ́.


text:
Ndenge nini masangá ya Batatoli ya Yehova ebongisami?
Bankulutu nde batambwisaka lisangá mokomoko. Masangá soki 20 esali oyo tobengaka zongazonga, mpe zongazonga soki 10 esali oyo tobengaka etúká. Ezali na bankulutu oyo bakendaka kotala masangá soki mbala mibale na mbula mpo na kolendisa bandeko; tobengaka bango bakɛngɛli ya zongazonga mpe bakɛngɛli ya etúká.
Lisangani ya Mikóló-Bakambi, oyo esalemi na Batatoli oyo baumeli mingi na lisangá, bapesaka biso malako oyo euti na Biblia mpe batambwisaka biso. Bandeko yango basalaka na babiro oyo etambwisaka misala ya Batatoli ya Yehova na mokili mobimba, oyo ezali na New York, na États-Unis.—Misala 15:23-29; 1 Timote 3:1-7.


text:
Kwánga
Kwánga (tǒ kpánga) ezalí manyɔ́kɔ, ntína inɛ́nɛ́ ya nzeté ya mpɔndú tǒ nsɔngɔ́ batíe na mái mikɔlɔ mínei tǒ mítáno, mpé batútí yangó na eboka, sɔ́kí elɛmbí, bafándísí yangó mikɔlɔ míbalé tǒ mísáto mpé nsima balongoli nsinga batíyí yangó mwâ ntángo ekɛ́ na mɔ̌tɔ mpé na nsima bakángí yangó o ntéi ya nkásá mpé baélámbi na mɔ̌tɔ makási mpɔ̂ na ntángo elaí mpɔ̂ na kolíya. Ezalí biléi monɛ́nɛ mpɔ̂ na bato ba mbóka ya Kongó ínsɔ íbalé. Esálémí (esɛngɛli o mɔ̌tɔ makási mpɔ̂ ebéla malámu.
Kwánga ikokí kobómbama mpɔ̂ na ntángo elaí téé mikɔlɔ ntúkú íbalé nsima ya bolámbi. Kwánga ezalí malámu mpɔ̂ na bato baye bazalí kokɛndɛ mibémbo.


text:
Nini epesaka esengo na libota?
Okanisi ete ezali . . .
bolingo?
mbongo?
to eloko mosusu?
BIBLIA ELOBI ETE
“Esengo . . . na baoyo bazali koyoka liloba ya Nzambe mpe kotosa yango!”
BOLAMU NINI OKOZWA?
Bokolingana mingi na kati ya libota.
Bokopesana limemya ya solosolo.
Bokozala na likambo ya kobanga te.
EBONGI MPENZA TÓNDIMA MAKAMBO OYO BIBLIA ELOBI?
Ɛɛ; mpo na ntina mibale oyo:
Nzambe nde Moto asalaki libota. Biblia elobi ete “libota nyonso . . . ezwi nkombo” na yango epai ya Yehova Nzambe. (Baefese 3:14, 15) Na maloba mosusu, libota ezali mpo Yehova asalá yango. Mpo na nini koyeba likambo yango ezali na ntina mingi?
Tózwa ndakisa: Soki osepeli mpenza na elubu moko oyo olei mpe olingi koyeba ndenge balambaka yango, okotuna nani? Okotuna kaka moto oyo alambaki yango.
Ndenge moko mpe, mpo na koyeba makambo oyo esalaka ete libota ezala na esengo, tosengeli kotuna Yehova, Moto oyo asalaki libota.
—Ebandeli 2:18-24.
Nzambe atyelaka bino likebi. Ezali malamu ete mabota bálukaka toli ya Yehova, oyo apesi na Liloba na ye. Mpo na nini? “Mpo atyelaka bino likebi.” (1 Petro 5:6, 7) Yehova alingi mpenza ete bózala malamu
—mpe toli oyo apesi esalisaka mpenza! —Masese 3:5, 6; Yisaya 48:17, 18.
KANISÁ NAINO
Osengeli kosala nini mpo ozala mobali malamu, mwasi malamu, to moboti malamu?
Biblia epesi eyano na motuna yango na BAEFESE 5:1, 2 mpe na BAKOLOSE 3:18-21.


text:
Pour écouter le message de Monsieur Honoré NGBANDA
en français et en lingala cliquez ici :
Message d' HONORE NGBANDA aux officiers,soldats,policier
- 28 JUIN 2012-
Chers compatriotes ,
A l’aube du 52eanniversaire de l’accession de notre pays à la souveraineté internationale, jamais l’intégrité territoriale de la République Démocratique du Congo n’a été aussi gravement menacée que maintenant. Et jamais l’unité, que dis-je, l’existence même du peuple congolais n’a été aussi menacée et près de disparaitre définitivement de l’histoire du monde!
Nous avons été longtemps bernés, distraits et divisés par les querelles byzantines d’intérêts sordides et égoïstes, par la soif du pouvoir et d’argent, pendant ce temps, les ennemis et les envahisseurs de notre pays ont continué pendant 15 ans a poser solidement les jalons de la balkanisation de notre pays sous nos yeux et plus graves, avec la complicité active de la grande majorité de la classe politique et de l’élite intellectuelle, culturelle et religieuse congolaise.
La vérité inaliénable de l’histoire apprendra demain à nos enfants et petits enfants que les ennemis extérieurs du peuple congolais se sont servi de l’inconscience, de la cupidité, de l’immoralité, de l’incompétence, bref, de la médiocrité intellectuelle et morale du bon nombre d’élites congolaises pour détruire notre armée, notre économie, nos finances, notre système d’éducation, et toutes les infrastructures écologiques et socioculturelles de notre pays devenu exsangue et sans défense.
Nos immenses ressources du sol et du sous-sol qui font de notre pays un scandale géologique dans le monde sont presque toutes aujourd’hui hypothéqués pour plusieurs dizaines d’années au profit des prédateurs internationaux qui soutiennent et entretiennent le pouvoir dictatorial d’occupation qu’ils ont imposé au peuple congolais. D’immenses et riches gisements d’or et de diamants sont vendus pour une bouffée de pain. Plus des trois quart de notre forêt sont cédés aux sociétés étrangères. Des gisements de pétrole et de gaz situés dans nos frontières sont simplement abandonnés à nos voisins moyennant des arrangements secrets au profit des privés….
Chers compatriotes,
Maintenant qu’il a réussi à plonger tout un pays et tout un peuple dans une profonde agonie politique et économique, l’imposteur rwandais et ses frères s’apprêtent maintenant à pratiquer l’euthanasie pour accélérer notre fin à tous. Ainsi, après avoir joué longtemps au pyromane et au pompier, voici que les criminels sont en train de jeter enfin leurs masques les uns après les autres. En effet, après avoir fabriqué des fausses «rébellions congolaises» dont principalement le RCD, le CNDP, le PARECO, le M23 et que sais-je encore, voilà qu’aujourd’hui les envahisseurs sortent enfin de leur Cheval de Troie pour revendiquer la partition de notre pays!
Voilà pourquoi, dans le contexte de la synergie créée entre les forces politiques d’opposition et de résistance en RDC, les combattants et patriotes de l’Armée de Résistance Patriotique (A.R.P.) et ceux de l’Alliance des Patriotes pour la Refondation du Congo (APARECO), ont décidé de décréter ensemble à dater de ce jour une vaste campagne de mobilisation tous azimuts. Ainsi, nous lançons dès aujourd’hui un appel patriotique et solennel à toutes les filles et fils du grand Congo, tant à l’intérieur qu’à l’extérieur. Nous leur demandons de se mettre débout pour nous rejoindre dans le but de stopper l’ennemi et de l’empêcher de venir à bout de ses mauvais et sinistres desseins sur notre pays.
Officiers, soldats et policiers congolais,
Vous, fils authentiques de la RDC qui avez fait le serment de verser votre sang pour votre pays, notre appel s’adresse d’abord et particulièrement à vous.
Vous devez maintenant avoir compris enfin que vous n’avez plus d’autres choix que de rejoindre la résistance patriotique pour libérer votre pays, votre peuple y compris vous-mêmes. Vous avez enfin réalisé que 15 ans durant, «Kabila» élimine progressivement et systématiquement tous les officiers et soldats congolais pour les remplacer par ses frères de sang venus d’ailleurs.
Vous avez enfin constaté que votre armée est aujourd‘hui infiltrée à plus de 50% par des officiers et soldats étrangers mieux payés en devise et mieux équipés. Vous devez donc comprendre que si vous ne faites rien aujourd’hui pour arrêter cette situation, demain il sera trop tard! Car vous savez qu’à travers le CNDP, «Kabila»a introduit et installée l’armée rwandaise dans tout le Kivu. Et cette armée rwandaise chasse, tue et élimine sous l’uniforme et les bannières de votre armée, vos femmes, vos filles et fils ainsi que vos parents pour les remplacer par des populations venues du Rwanda.
Oui ! Vous savez que durant les opérations militaires, pendant que vous combattez les militaires rwandais du M23, les officiers et soldats rwandais issus du CNDP restés dans vos rangs continuent de communiquer avec leurs frères du M23 pour fournir des renseignements sur vos positions et vos mouvements. D’autres n’hésitent pas, quand il faut, à vous attaquer dans le dos…. ! Combien de preuves vous faut-il encore ? Combien de morts ? Combien de prisonniers ? Combien de veuves et d’orphelins vous faut-il pour vous décider à vous dresser contre l’imposteur rwandais se trouve à la tête de votre armée et de notre pays ?
Il y a un temps pour chaque chose. Voici venu le temps de la libération ! Voilà pourquoi dans chaque garnison militaire et dans chaque camp de police, des points de contact pour la mobilisation ont été prévus avec toutes les précautions d’usage pour vous! Restez débout et vigilant à l’attente de l’appel! Mais en attendant, chaque fois que l’occasion se présente, n’hésitez pas à saboter par tous les moyens, les ordres et les dispositifs que l’ennemi essaie de mettre en place pour s’implanter.
Aux patriotes militaires et aux combattants résistants congolais qui se battent courageusement dans le Kivu contre les forces d’occupation venues de l’extérieur, nous saluons ici votre patriotisme et votre courage. Nous vous assurons de toute notre solidarité patriotique. Et pour ceux parmi vous qui ne l’ont pas encore fait jusqu’ici, nous vous demandons de nous contacter aux adresses et numéros de téléphones qui vous seront communiqués sur notre site Internet www.apareco-rdc.com pour une meilleure conjugaison de nos forces. Vous êtes le bouclier du peuple congolais et vous ne serez plus seuls!
A la jeunesse congolaise,
Chassez définitivement la peur ! Inspirez-vous du courage et de la persévérance des jeunes tunisiens et égyptiens qui ont bravé les menaces, la violence et la mort pour bouter dehors des régimes jugés naguère solides et inébranlables. Oui ! Vous valez plus que ces jeunes parce que vous avez déjà bravé le pire! Vous avez donc développé une capacité de résistance et d’endurance plus les jeunes d’ailleurs.
Oui ! Vous pouvez plus si vous le décidez ! Le grand Congo est aujourd’hui à genoux, mais il n’est pas terrassé ! Le grand Congo sera débout ! Le grand Congo sera grand, uni et fort! Le grand Congo sera riche et prospère à jamais pour des générations futures !
Et que le Dieu Tout-puissant bénisse la République Démocratique du Congo et son peuple.
Nous vaincrons avec l’aide de Dieu!
Paris, le 28 juin 2012
Honoré NGBANDA NZAMBO KO-ATUMBA
Président national de l’APARECO
Mbela ya Honoré NGBANDA pona mapinga mpe pona bana mboka Congo
Batata, bamama mpe bandeko banamboka Congo,
Na kati ya mwa mikolo, mboka na biso République Démocratique ya Congo ezali kokokisa mbula tuku mitano na mibale ya lipandasi. Kasi soki totali na sima, banda mboka na biso ekoma lipanda, mokolo moko te ekweya na kati ya libule ndenge ezali lele oyo. Mokolo moko te mbaka na biso ekoma na kati ya likama lya kopanzana ndenge ezali lelo oyo. Mokolo moko te peuple na biso akoma na kati ya likama mpo alimwa na kati ya histoire ya mokili mobimba. Banguna ya RDC bakomi penepene ya kopanza peuple na biso mpe ya kopanza mboka na biso. Banguna ba biso bayebi bolembu mpre mbeba (défauts ou points faibles) ya bacongolais. Bayebi ‘te Congolais alinga koswana mpe kokabwana, alinga kofingana. Mpo Congolais alinga ayebana, Congolais alinga pouvoir, Congolais alingi vedettariat, Congolais alingi mbongo. Yango wana banguna na bisu nazali kotutanisa ba Congolais mito na bango. Mbula zomi na mitano baCongolais bazali se koswana, bazali kokabwana, bazali kofingana. Eleko wana, monguna azali kokotisa misisa mya yee o kati ya mabele ma biso mpo na kopasola mabele ma biso mpo na kokende na yango. Tango wana, biso bana Congo miso makangami se na boswani mpe na kowela bokonzi na mwa ndambo yam bongo oyo bazali kobwakela bison a se ya mesa.
Nzoka nde mboka na biso etondi na bato ya mayele, etondi na nbana ya mayele, etondi na basi ya mayele mpe etondi na mibali ya mayele. Kasi lobi lobi, bana na biso mpe bakoko ba biso bakomituna : ndenge nini mboka na biso oyo etondaki na bato ya meyele ebele bampaya oyo ya moke baye kokonza mboka na biso mpe bapanzi yango boye ? Nalobi yango pamba te bandeko ban gai. Lelo oyo boye République Démocratique du Congo ezali lisusu na nkita te mpe ezali lisusu na ntina te. Gécamines na Katanga, cuivre mpe Cobalt, biloko binso bisili bikei epai ya bampaya. Wolo (or) na Kiolomoto kuna na Province orientale, esili ekei nyoso epai ya bampaya. Diamant ya MIBA na Kasai, nyoso esili ekei o maboko ma baya. Na bamboka nyoso soki bazwi petrole o se ya mabele, ezalaka elembo ya lokumu mpe esengo mpo ya bana mboka. Kasi oyo ya biso pétrole oyo bazwi yango penepene na mbu kuna na Bas-Congo, mpe oyo bazwi na se ya lac penepene na Ouganda, Kanambe apesi nyoso na bampaya mpe azwi mbongo na yee ya libenga oyo atiyi yango na compte na yee na poto. Eleko wana nyoso biso baCongolais tozali se kofinganaka. Mboka na biso ezali kokende. Mwana mopaya alalisi mboka mobimba mpongi. Lelo oyo boye, manso maye mazali kosaleme na molili makomi kobimana polele. Ba rebellion ya lokuta nyoso oyo bazalaki kosala yango na se ya mai mpo na kokosa batu ya mokili ‘te ezali rebellion ya banaCongo lelo ebimi pwasa. Ezala RCD, ezala CNDP, ezala M23, nyoso wana ezalaki se cheval de Troie oyo bakotisaki yango mpo nakokosa bana mboka. Kasi lelo oyo boye, talaka bango wana bakomi kobimisa bilongi na bango polele mpo na kosenge lipandasi lya eteni yam abele ma biso ma Kivu ekoma mabele ma bana Rwanda mpo bango bakamata yango na nkita ya mboka na biso. Makambo tobangaki yango oyo!
Talaka ntina oyo biso tosanganaki na mboka Paris. Ba collaborateurs na biso ya mangomba misatu ya minene ya UDPS, ya ARP mpe ya APARECO basangaki mpo ‘te toyekola ndenge nini biso baye tozali na baton a kati yam abele ma mboka na biso, tosangisa makasi na biso, mpo ‘te moto na moto aya na mwa ndambo na mayele mpe makasi ma yee totiya esika moko mpo topanza bampaya oyo bayei kozwa mboka na biso. Ndenge bino moko bolelaki: papa Faustin Munene, papa Etienne Tshisekedi, papa Honoré Ngbanda, mpo na nini bokomitiya esika moko te mpo bosilisela biso makambo oyo na lopmbangu? Mpe soki tobandaki nainu se biso misatu, ezali mpo toyekola ndenge nini totonga bomoko mpo tosilsisa etumba oyo.Kasi elingaki koloba te ‘te bino na mangomba masusu manso bozali na ntina te.
Bana mboka Congo, na mokili mobimba biloko binso bizalaka na ebandeli mpe na suka na yango. Ndako babandaka kotonga yango na fondation bongo ekende ‘teee likolo. Babandaka kotonga ndako na motondo (toiture) te ! Babandaka kotonga ndako na fondation.
Yango wana tolobaki biso misato oyo tozali lokola batata mpe bayaya, tomitiya na se ya mabele lokola fondation, bino baleki, bino bana na biso boya bobakema likolo na biso ndako ekoma libanga monene mpo nakobwaka banguna libanda. Kasi talaka bolole ya bana Congo comme toujours, bakomi kaka koswana kofinga na makelele eapi na epai. Na mboka nyoso makambo mabandaka na ebandeli bongo ekola. Biso tomitiyi na se lokola libanga ya fondation. Mpo bino boya bobakema likolo mpe tokende kobengana bampaya oyo.
Yango wana elongo na ndeko Faustin Munene, nabengi bino bana mboka. Tolobi totiya nainu makele pembeni. Ata bofingi, ata bosali nyoso, mokongo na ngao ezali ya libata, etondi mafuta. Ata bofingi ndenge nyoso, ata osopi pipa (tonneau) mobimba ya mai likolo na ngai, nakopola na mai te! Bolinga bolinga te, bosala makelele ndenge nyoso, biso tokotelema te ! Tobengi sz bana mboka Congo ba yoyo balingi mboka na bango batelema balanda biso. Ba oyo baling te ekosala mpe eloko te! Kasi tosengi nde naba oyo balingi ekolo na bango baya tosanga esika yoko mpo tosala liboke moke ya makasi. Tobandakai nainu na mangomba masato maye mazali na batu na kati ya mboka: UDPS azali na baton a yee na terrain, ARP azali na baton a yee na terrain mpe APARECO azali na bato na yee na terrain.
Yango wana lelo oyo toyokani, ARP na APARECO, tolobi biso baye tosigner eyoma na Mwana ndeke totelema. Mpo biso tolobi ‘te mboka oyo Congo tokoliberer yango nabaélections te! Mpo ba élections ya 2006 mpe 2011 etali limites na yango. Ntina wana lelo oyo tokati décision ya kodéclencher campagne ya monene mpe mpo na kobwaka mbela ya monene epai ya bana Congo baye bazali na kati na libanda lya mboka : Totelema esika moko mpe tosangana esika moko mpo tolisisana na mopaya mpe imposteur oyo !
Yango wana mbela na ngai ya liboso mpenza ezali epai na bino basoda mpe bapoliciers bana mboka Congo. Bono baye bolapa ndayi ‘te makila ma bino bokosopa mango mpo ya ekolo mpe mpo na peuple na bino, tosengi na bino sika botelema ! Mingi na kati na bino batindeli biso message ebele banda tosalaki délaration commune ya Paris. Boyebisi biso : sikoyo toyoki ntina. Mbula zomi na mitanu, Kanambe azali se koboma systématiquement ba officiers mpe basoda ya bana Congo mpo aremplacer bango na bampaya. Bolobeli biso ‘te sikoyo bomni pomeme ‘te CNDP oyo ekotaki na kati ya mampinga ma bino ezalaku nde zumbu ya banyoka. 50% ya armée na biso etondi na bampaya. Mingi na kati na bino boyebisi ‘te bitumba oyo bozali kobunda kuna na Est, basoda rwandais ya CNDP oyo bazali na kati na mampinga ma bino bazali kopesa communication na bandeko ba bango ya M23 mpo na kopesa position na bino mpo na koboma bino. Bamosusu bazali kobeta bino masasi na mokongo pendant l’opération.
Sika miso ma bino mafungwami.Makambo tozalaki koyebisa bino, sika bino moko bomoni yango na miso. Bomoni ‘te Kanambe alatisi bampaya uniforme na bino mpo baboma bana ba bino, basi ba bino mpe mabota ma bino. Population na biso bakomi kosasa yango lokola taba ya ndingari. Bokozila ‘teee basilisa bana nyoso ? Bokozila ‘teee basilisa basi ba bino banso ? Bokozila ‘tee basilisa mabota manso ? Bongo bokokrngele banani ? Mpe bokobatela nini soki peuple ne ekolo bazali lisusu te ? Yango wana tosengi na bino botelema ! Ngonga ngo yango oyo !
Ntina wana elongo na ARP todécréter mobilization na kati ya ba camp nyoso. Na kati y bacamp militaire mpe ya polisi nyoso tosili kokotisa ba contacts na kati. Bakocontacter bino na ngonga oyo ekobeta. Bozala miso polele mpe botelema ! Bolongola bozoba mpe kobanga ! Bino nde bolengele kosopa makila ma bino mpo na ekolo. Tozali lisusu na ngonga ya kobungisa te. Tozali lisusu na tango ya kosalaka makelele te ! Tozali lisusu na tango ya badiscours milai milai te !
Toyokani elongo moko na ARP mpe tozali kobwaka mbela na bandeko baye bzali kobunda kuna na Est. Bino baptriotes militaires mpe bacombattants résistants congolais oyo bozali kobunda bitumba courageusemment kuna na Kivu, bino baye bozali kotelemla baforce ya baenvhisseurs oyo bzali koluka kobalkaniser mabele ya bakoko na bisu kuna na Kivu, tozali kopesa bino longonya mingi mpo na etumba monene bozali kobunda. Tozwi message ya baike o kati na bino batuni biso tosangisa masalisi mpo tokoka kokende o boso mpo na lkokata motomwa nyoka ! Toyebisi bino ‘te tozali na bino ! Tozali koyebisa na bandeko baye bazali na kati ya zamba mpe bazwi nainu contact na biso te, tosengi bino botiya miso na kati ya site na biso www.apareco-rdc.com , tokotiyela bino numero ya téléphone na ba adresses Email mpo bozwa contact toindela bino batu mpo tosala liboke moko mpo tosilisa makambo seko seko seko ! Tosukisa plan diabolique oyo bampaya balengeli mpo na koboma mboka mpe peuple na biso. Tozala liboke moko mpe na kondima ‘te monguna akoleka te ! Bozali lisusu binu moko te ! Tozali na bino esika moko !
Tobeleli na bino jeunesse congolaise, jeunesse na kati ya mboka, jeunesse ya Diaspora, kotika bapaya baya kotambwisa mito na bino na thèse ya ba conflit te. Botala ndakisa ya baninga na bino na Egypte mpe na Tunisie. Bamindele na bato ya mokili balobaki ‘te pouvoir oyo ezalaki na mboka wana ezalaki pouvoir ya makasi, inébranlable. Kasi tala baninga na bino banyingisi yango ‘teee nzete ekwei.
Bino boleki bango, mpo bango bamoni mpasi oyo bino bomoni te. Bino bomoni situation ya mabe koleka bango. Bozali na mayele koleka bango. Soki bondimi tokolonga. Botelema likolo. Mpo tokotindela mpe bino bato ya contact mpo tokende o boso mpe topikola nzete oyo bampaya baloni yango na kati ya lopango na biso. Tokolonga na kati ya etumba oyo mpo mboka ezali ya biso. Mboka na biso Congo ezali ya monene. Nalobaka na bino ‘te Moka na biso Congo ezali Nzoku alali na se. Mpo atelema ezalaka kilo. Kasi soki nzoku atelemi mpe atomboli bwembo (trompe) na yee na mino (défenses) na yee ya minene likolo mpe asokoti mbangu, nyama moko te, nzete moko te, ngomba moko te ekotelema liboso na yee !
Nzoku ya Congo asili atelemi likolo. Bwembo na yee esili etelemi likolo. Bino jeunesse nde bozali bwembo mpe mino ya nzoku. Sika nzoku asi atelemi likolo mpe alingi akima mbangu. Moto oyo akotelemisa yee azali te !
Bino nde bozali nzoku ya Congo ! Tango bino jeunesse bokotelema likolo, moto moko, mondele moko to puissance moko ekotelema mliboso na bino te. Bozala motema ngbi nsima ya mampinga. Bozala na bomoko nsima ya mampinga mpo ‘te tokende o boso ! Toyebi ‘te ngonga ya etumba ekoki, mpe Nzambe oyo apeesa biso mabele ya bakoko na biso akobundela biso etumba. Tokolonga na kati ya etumba oyo mpo Nzambe azali na biso mpe biso moko totelemi mpo tobunda.
Longonya mpe lokumu na kati na bino !
Paris le 28 juin 2012
Honoré NGBANDA NZAMBO KO-ATUMBA
Président national de l’APARECO


text:
MOKAPO YA MIBALE
Biblia ezali buku oyo euti na Nzambe
Biblia ekeseni na babuku mosusu nyonso na makambo nini?
Ndenge nini Biblia ekoki kosalisa yo oyeba ndenge ya kobunda na mikakatano na yo?
Mpo na nini okoki kotyela bisakweli oyo ezali na Biblia motema?
OZALI koyeba lisusu mokolo oyo moninga na yo moko ya bolingo akabelaki yo eloko moko ya kitoko? Na ntembe te, osepelaki mingi. Kutu, soki moto akabeli yo eloko, elingi koloba amonaka ete ozali moninga na ye mpenza. Ntembe ezali te ete opesaki moninga na yo wana matɔndi mpo na eloko ya motuya oyo akabelaki yo.
2 Biblia ezali eloko oyo Nzambe akabelá biso mpe tosengeli mpenza kozala na botɔndi mpo na yango. Buku yango, oyo ekokani na buku mosusu te, ezali koyebisa biso makambo oyo tokokaki koyeba ata moke te soki yango ezalaka te. Na ndakisa, ezali koyebisa biso ndenge likoló oyo etondi na minzoto, mabelé, mwasi ná mobali ya liboso bakelamaki. Biblia ezali na mitinda oyo ebongi kotyela motema, oyo ekoki kosalisa biso tóyeba ndenge ya kobunda na mikakatano mpe mitungisi ya bomoi. Ezali kolimbola ndenge Nzambe akokokisa mokano na ye mpe akosala makambo ya malamu na mabelé. Ya solo mpenza, Biblia ezali likabo moko oyo epesaka esengo!
3 Lisusu, Biblia ezali likabo moko oyo epesaka esengo mpamba te ezali koteya biso likambo moko na ntina na Yehova Nzambe, Ye oyo apesi biso yango. Lokola apesi biso buku yango, yango emonisi ete alingi tóyeba ye malamu. Biblia ekoki mpenza kosalisa yo opusana penepene na Yehova.
4 Soki ozali na Biblia, yebá ete bato mosusu mpe bazali na yango. Biblia mobimba to ndambo na yango ebimá na minɔkɔ koleka 2 300; na yango, ebele ya bato (koleka 90 %) na mokili mobimba bakoki kozala na yango. Pɔsɔ na pɔsɔ, Babiblia koleka milio moko ezali kokabolama! Basili kobimisa bamiliare ya Babiblia, mobimba to ndambo. Ya solo, buku moko te ezali lokola Biblia.
5 Longola yango, Biblia “epemami na Nzambe.” (2 Timote 3:16) Na ndenge nini? Yango moko eyanoli boye: “Bato balobaki oyo eutaki epai ya Nzambe wana bazalaki kopusama na elimo santu.” (2 Petelo 1:21) Tópesa ndakisa: Mobange moko akoki koloba na mwana na ye akomela ye mokanda. Mokanda yango ezali na makanisi mpe na malako ya mobange yango. Na yango, ezali mpenza mokanda na ye, kasi ya mwana te. Ndenge moko mpe, Biblia ezali na nsango ya Nzambe, kasi ya bato oyo bakomaki yango te. Yango wana, Biblia mobimba ezali mpenza “liloba ya Nzambe.”—1 Batesaloniki 2:13.
MAKAMBO NYONSO YA BIBLIA EZALI NA BOYOKANI MPE EZALI SOLO
6 Biblia ekomamaki na boumeli ya mbula koleka 1 600. Bato nyonso oyo bakomaki yango bazalaki bato ya eleko moko te mpe na bomoi ya ndenge moko te. Ezalaki na basali-bilanga, babomi-mbisi, mpe babateli ya mpate. Basusu bazalaki basakoli, bazuzi, mpe bakonzi. Luka, moko ya bato oyo bakomaki Baevanzile, azalaki monganga. Atako bato yango oyo bakomaki Biblia bazalaki na bomoi ya ndenge moko te, makambo oyo ezali na Biblia mobimba ezali na boyokani.*
7 Mokanda ya liboso na Biblia eyebisi biso ndenge mikakatano ya bato ebandaki. Mokanda ya nsuka emonisi ete mabelé mobimba ekokóma paladiso, to elanga moko kitoko. Biteni nyonso ya Biblia ezali kolobela makambo oyo esalemaki na boumeli ya bankóto ya bambula mpe eteni mokomoko ezali kosalisa biso ata mwa moke na koyeba ndenge mokano ya Nzambe ekokokisama. Boyokani kati na makambo oyo ekomami na Biblia ezali mpenza kokamwisa, mpe esengeli kaka kozala bongo mpo na buku oyo euti na Nzambe.
8 Biblia eyokani na siansi. Kutu, elobeli makambo mosusu oyo bato bayaki koyeba yango malamu nde nsima ya ebele ya bambula. Na ndakisa, mokanda ya Levitike ezalaki na mibeko oyo Bayisalaele na ntango ya kala basengelaki kotosa na makambo ya bopɛto mpe kotya moto oyo azali na maladi ya mabe mosika na bato mosusu mpo bázwa maladi yango te; nzokande, na ntango wana, bikólo ya zingazinga eyebaki makambo yango te. Biblia elobaki ete mabelé ezali lokola sɛrklɛ to libungutulu; nzokande na ntango wana, bato bazalaki na libunga, bazalaki koyeba te ndenge mabelé ezalaka mpenza. (Yisaya 40:22, NW) Lisusu, Biblia elobaki ete mabelé ‘etɛlɛmi likoló ya eloko moko te’ mpe likambo yango ezali solo. (Yobo 26:7, NW) Elingi koloba te ete Biblia ezali buku mpo na koyekola makambo ya siansi. Kasi, soki elobeli makambo yango, elobelaka yango ndenge ezali mpenza. Esengeli mpenza kozala bongo mpo na buku oyo euti na Nzambe, boye te?
9 Biblia elobelaka mpe makambo oyo esalemá mpenza mpe oyo ebongi kotyela motema. Masolo na yango ezalaka polele. Kati na masolo yango, batángaka kaka bankombo ya bato te, kasi mpe bankɔkɔ na bango.# Mbala mingi, bato ya mayele na makambo ya kala bakomaka te makambo ya bitumba oyo bikólo na bango elongaki te; nzokande, bato oyo bakomaki Biblia bazalaki sembo, bakomaki ata mabunga na bango mpe oyo ya ekólo na bango. Na ndakisa, na Biblia, na mokanda ya Mituya oyo Moize akomaki, ye moko andimi libunga monene oyo asalaki, oyo azwelaki yango mpamela ya makasi. (Mituya 20:2-12) Bosembo ya ndenge wana ezali mpenza te na masolo mosusu ya kala, kasi ezali na Biblia, mpamba te yango ezali buku oyo euti na Nzambe.
BUKU OYO EZALI NA BWANYA YA SOLOSOLO
10 Biblia “ezali na litomba mpo na koteya, kopamela, kosembola makambo,” mpamba te epemami na Nzambe. (2 Timote 3:16) Biblia ezali mpenza buku oyo ezali na makambo oyo epesaka litomba. Ezali komonisa ete ezali na boyebi ya solosolo ya makambo mpe ya bizaleli ya bato. Yango ezali likambo ya kokamwa te, mpamba te Yehova Nzambe, Ye oyo akomisaki yango, azali Mozalisi! Ayebaka makanisi na biso mpe ndenge toyokaka koleka ndenge biso moko toyebi. Longola yango, Yehova ayebi nini oyo tosengeli na yango mpo na kozala na esengo. Ayebi mpe makambo nini tosengeli koboya.
11 Tózwa ndakisa ya diskur ya Yesu oyo babengi Lisolo Likoló ya Ngomba; diskur yango ezali na Matai, mokapo 5 tii mokapo 7. Na diskur yango ya kafukafu, Yesu alobeli makambo mwa mingi; na ndakisa, ndenge ya kozala na esengo ya solosolo, ya kosilisa matata, ya kobondela, mpe ndenge ya malamu ya kotalela biloko ya mokili. Maloba ya Yesu ezalaki na nguya mpe bato oyo bayokaki yango bakokaki kozwela yango litomba; ezali se ndenge moko lelo oyo.
12 Mitinda mosusu ya Biblia elobeli bomoi ya libota, ndenge bato basalaka mosala, mpe boyokani na bango na basusu. Mitinda ya Biblia etali bato nyonso, mpe toli na yango epesaka ntango nyonso bolamu. Maloba oyo Nzambe alobaki na monɔkɔ ya mosakoli Yisaya emonisi na mokuse bwanya oyo ezali na Biblia: “Ngai nazali [Yehova], Nzambe na yo, ye oyo akolakisa yo mpo na litomba.”—Yisaya 48:17.
BUKU YA BISAKWELI
13 Biblia ezali na ebele ya bisakweli, oyo mingi kati na yango ekokisamá. Tózwa ndakisa moko. Na monɔkɔ ya mosakoli Yisaya, oyo azalaki na bomoi na ekeke ya mwambe liboso ya ntango na biso (L.T.B.), Yehova asakolaki ete engumba Babilone ekobebisama. (Yisaya 13:19; 14:22, 23) Ayebisaki ndenge mpenza likambo yango ekosalema. Mampinga ya banguna bakokaukisa ebale ya Babilone mpe bakobunda etumba te ntango bakokɔta na engumba yango. Esuki wana te. Esakweli ya Yisaya etángaki kutu nkombo ya mokonzi oyo akokweisa Babilone—Sirise.—Yisaya 44:27-45:2.
14 Mbula soki 200 na nsima—na butu ya mokolo ya 5 Ɔkɔtɔbɛ mpo na kokóma mokolo ya 6 Ɔkɔtɔbɛ ya mobu 539 L.T.B.—limpinga moko ya basoda bayaki kotya kaa na bango pene na Babilone. Nani azalaki komanda na bango? Sirise, mokonzi moko ya Perse. Na ndenge yango, makambo nyonso ebongisamaki mpo ete esakweli moko ya kokamwa ekokisama. Kasi, basoda ya Sirise bakobunda nde etumba te ntango bakokɔta na Babilone, ndenge esakweli elobaki?
15 Na butu yango, bato ya Babilone bazalaki na fɛti; bazalaki kobanga ata eloko moko te mpo engumba na bango ezalaki na kati ya bifelo ya minene. Na ntango wana, Sirise asalelaki mayele mpenza mpe alekisaki na nzela mosusu mai ya ebale oyo ekatisaki engumba yango. Mbala moko, ebale yango ebandaki kokauka; yango wana basoda na ye bakatisaki yango na makolo mpe bakómaki tii na bifelo ya engumba yango. Kasi ndenge nini basoda ya Sirise bakoleka bifelo yango? Mpo na ntina oyo eyebani te, na butu yango, babosanaki kokanga baporte ya engumba yango!
16 Esakweli elobaki mpo na Babilone ete: “Ekozala na bafandi [lisusu, NW] te, kino libota na libota bakozala wana te; Moalaba akotɛlɛmisa hema na ye wana te; babateli ya mpate bakolalisa bitonga na bango wana te.” (Yisaya 13:20) Esakweli yango elobelaki kaka kokwea ya Babilone te. Emonisaki mpe ete engumba yango ekotikala mpamba libela na libela. Okoki komona polele ete maloba yango ekokisamá. Esika oyo Babilone ezalaká—oyo ezali na kilomɛtrɛ soki 80 na sudi ya engumba Bagdad, na Irak—epai moto ata moko azalaka lisusu te, emonisi polele ete likambo oyo Yehova alobaki na monɔkɔ ya Yisaya ekokisamá: “Nakosilisa Babilone, ekokufa libela.”—Izaya 14:22, 23, Liloba lya Nzambe.%
17 Ndenge tomoni ete Biblia ezali buku ya bisakweli oyo ebongi kotyela motema, likambo yango ezali kokómisa kondima na biso makasi, boye te? Lokola Nzambe akokisi bilaka oyo apesaki kala, yango etindi biso tóndima mpenza ete akokokisa mpe elaka na ye ya kokómisa mabelé oyo paladiso. (Mituya 23:19) Ya solo mpenza, tozali na ‘elikya ya bomoi ya seko oyo Nzambe, oyo akoki te kobuka lokuta, alaká liboso ya bantango ya kalakala.’—Tito 1:2.^
“LILOBA YA NZAMBE EZALI NA BOMOI”
18 Makambo oyo tolobeli na mokapo oyo emonisi polele ete Biblia ezali mpenza buku oyo ekokani na buku mosusu te. Soki Biblia ezali na valɛrɛ mingi, ezali kaka te mpo makambo na yango ezali na boyokani, eyokani na siansi mpe ezali makambo oyo esalemá mpenza to mpo na bwanya ya solosolo oyo ezali na kati na yango to mpe mpo na bisakweli na yango oyo ekoki kotyelama motema. Paulo, ntoma moko moklisto, akomaki ete: “Liloba ya Nzambe ezali na bomoi mpe ezali na nguya mpe epeli makasi koleka mopanga nyonso ya mino mibale mpe ekɔtaka tii na kokabola molimo ná elimo, mpe matonga ná mafuta na yango, mpe ezali na likoki ya kososola makanisi mpe mikano ya motema.”—Baebele 4:12.
19 Kotánga “liloba” ya Nzambe, to nsango na ye, na kati ya Biblia, ekoki kobongola bomoi na biso. Ekoki kosalisa biso tómitalela na ndenge oyo tomitalelá naino te. Tokoki kotuta ntolo ete tolingaka Nzambe, kasi ndenge oyo tokosala nsima ya koyeba oyo Biblia, Liloba na ye oyo epemami, eteyaka ekomonisa mpenza makanisi na biso, ata mpe mikano mpenza oyo ezali na motema na biso.
20 Ya solo, Biblia ezali buku oyo euti na Nzambe. Ezali buku moko oyo bato basengeli kotánga, koyekola mpe kolinga. Landá koyekola yango malamumalamu mpo na komonisa ete ozali na botɔndi mpo na eloko yango oyo Nzambe akabelá biso. Okomona ete okoyeba malamumalamu mokano oyo Nzambe azali na yango mpo na bato. Mokapo oyo elandi ekoyebisa biso soki mokano yango ezali nini mpe ndenge yango ekokokisama.
OYO BIBLIA ETEYAKA
- Biblia epemami na Nzambe; yango wana, makambo oyo ezali na kati ezali solo mpe ebongi kotyela yango motema.—2 Timote 3:16.
- Tokoki mpenza kosalela makambo oyo ezali na Liloba ya Nzambe na bomoi na biso ya mokolo na mokolo.—Yisaya 48:17.
- Bilaka ya Nzambe oyo ezali na kati ya Biblia ekokokisama mpenza.—Mituya 23:19.
* Atako bato mosusu balobaka ete makambo oyo ezali na bisika mosusu ya Biblia eyokani te na oyo ya bisika mosusu, eloko moko te endimisi likanisi yango. Talá mokapo 7 ya buku La Bible: Parole de Dieu ou des hommes? ebimisami na Batatoli ya Yehova.
# Na ndakisa, talá Luka 3:23-38, emonisi polele molɔngɔ ya bankɔkɔ ya Yesu.
% Mpo na koyeba makambo mosusu oyo etali bisakweli ya Biblia, talá mwa buku Un livre pour tous, na nkasa 27-29, ebimisami na Batatoli ya Yehova.
^ Kobebisama ya Babilone ezali kaka ndakisa moko ya bisakweli ya Biblia oyo esili kokokisama. Kobebisama ya Tulo mpe Ninive ezali mpe bandakisa mosusu. (Ezekiele 26:1-5; Sefania 2:13-15) Longola yango, Danyele asakolaki ndenge makonzi oyo ekoyangela bikólo mingi ya mokili ekolandana nsima ya Babilone. Na ndakisa, alobelaki bokonzi ya Bamede ná Baperse mpe ya Grɛsi. (Danyele 8:5-7, 20-22) Soki olingi koyeba ebele ya bisakweli etali Masiya oyo ekokisamaki epai ya Yesu Klisto, talá Apɛndisi.
Mituna ya boyekoli
1, 2. Na makambo nini Biblia ezali likabo moko ya Nzambe oyo epesaka esengo?
3. Lokola Yehova apesi biso Biblia, yango emonisi nini, mpe mpo na nini yango epesaka esengo?
4. Kokabolama ya Biblia ekamwisi yo na nini?
5. Na ndenge nini Biblia “epemami na Nzambe”?
6, 7. Mpo na nini boyokani kati na makambo oyo ekomami na Biblia ezali mpenza kokamwisa?
8. Pesá bandakisa oyo emonisi ete Biblia eyokani na siansi.
9. (a) Na ndenge nini Biblia yango moko emonisi ete elobelaka makambo oyo esalemá mpenza mpe oyo ebongi kotyela motema? (b) Bosembo ya bato oyo bakomaki Biblia eteyi yo nini mpo na Biblia?
10. Mpo na nini ezali likambo ya kokamwa te soki Biblia ezali buku oyo ezali na makambo oyo epesaka litomba?
11, 12. (a) Makambo nini Yesu alobeli na Lisolo na ye Likoló ya Ngomba? (b) Makambo nini mosusu ya ntina Biblia elobeli, mpe mpo na nini toli ya Biblia esilaka ngala te?
13. Na nzela ya elimo na ye, Yehova atindaki mosakoli Yisaya akoma makambo nini oyo etali Babilone?
14, 15. Ndenge nini makambo mosusu oyo Yisaya asakolaki mpo na Babilone ekokisamaki?
16. (a) Yisaya asakolaki ete Babilone ekosuka ndenge nini? (b) Likambo oyo Yisaya asakolaki ete Babilone ekotikala mpamba ekokisamá mpenza?
17. Na ndenge nini kokokisama ya bisakweli ya Biblia ezali mpenza kokómisa kondima na biso makasi?
18. Maloba nini ya ntina mingi, oyo etali “liloba ya Nzambe,” ntoma Paulo alobaki?
19, 20. (a) Ndenge nini Biblia ekoki kosalisa yo omitalela? (b) Ndenge nini okoki komonisa ete ozali na botɔndi mpo na Biblia, eloko oyo ekokani na mosusu te oyo Nzambe akabelá biso?


text:
Likelelo
Likelelo lizalí loléngé la nkómbó o mambi ma lokótá. Likelelo ezalí eténi ya lisákólá tǒ faláze.
Ndakisa : Nazalí malámu míngi o kelási.
- Nazalí ezalí likelelo. Elobami na moto ya yambo na bɔ̌kɔ́ « -zala, kozala » o ntángo ya ezalisi na mokonza « na- ».
- míngi ezalí lilandi likelelo tǒ litɛ́mɛlɛ
- o ezalí lilíngami
- kelási ezalí nkómbó ya elɔ́kɔ
Likelelo na lingála[kokoma]
Likelelo na Lingála lizalí na biténi bísáto; monsisá, elembo ya likelelo eye ekolakisa *infinitif mpé nsúka ya likelelo.
Ndakisa ko-zal-a
- Elembo ya likelelo eye ekolakisa *infinitif: Ko-
O lingála elembo ya likelelo liye lizali kolakisa *infinitif ezali ko. Sɔ́kɔ́ likelelo *Ekonjugamé na ntángo mpé moto oyo esengeli, ko ekotika esíká na elembo eye ezalí kolakisa mokonza. Elembo ezalí kolakisa mokonza ekɛsɛni sɔ́kɔ́ ezalí koloba na ntína ya bato tǒ makambo tǒ bilɔ́kɔ bisúsu. Sɔ́kɔ́ ezalí koloba na ntína ya bato, ko ekotika esíká na na, o, a, to, bo, ba, sɔ́kɔ́ ezalí koloba na ntína ya elɔ́kɔ tǒ likambo lisúsu, ekolanda kelási níni nkómbó eye ezalí mokonza ezalí mpé ko ekotíka esíká na *prefixe ya nkómbó êná.
Ndakisa
Ko-kom-a → Bínó bokomaka lingála malámu
Ko-kom-a → Búku ekomami na lingála
Ko-lob-a → Lokótá la lingála lulobamaka na Kongó-Kinsásá mpé na Kongó-Brazzaville
- Monsisá mwa likelelo: -zal-
Ndakisa
Koloba → -lob- ezalí monsisá mwa likelelo koloba
Koyémba → -yémb- ezalí monsisá mwa likelelo koyémba
Kobɛ́tɛ → -bɛ́t- ezalí monsisá mwa likelelo kobɛ́tɛ.
- Nsúka ya likelelo: -a
O Lingála makelelo míngi masúkaka na moleli a kasi makelelo makɛ́ masúkaka na mileli misúsu lokóla e tǒ ɛ mpé ntángo esúsu o tǒ ɔ.
Ndakisa
Ko-lob-a, ko-yémb-a, ko-tún-a, ko-sámbel-a, ko-solol-a
Ko-bɛ́t-ɛ, ko-pɛ́s-ɛ, ko-sɛ́ng-ɛ
Ko-mɔ́n-ɔ, kopɔ́n-ɔ
Sɔ́kɔ́ likelelo lizalí *congugué, nsúka ya yangó ekokɛsɛnɛ éngɛ́bɛ́nɛ́ na ntángo. A ekoki kotíka esíká na i, aka, ákí, áká, a kasi eye bakwéisa ko libosó lya likelelo tɛ́ yambo ya kobáka elembo ya mokonza, á mpé bôngó na bôngó.
Ndakisa
Koloba → Nalobaka Lingála, Lifalansé na Lingɛlɛ́sa
Koloba → Lobi nalobáká na yɔ̂ 'te ókɛndɛ wɛnzɛ
koloba → Lobi nakoloba na yɔ̂ likambo lîná.
Kobɛ́tɛ → Alain Kaliyutuka Dioko abɛ́tɛkɛ lisano lya ndembó


text:
Bondimaka minganga básalisa bino?
Ɛɛ, Batatoli ya Yehova bandimaka makambo ya minganga, mpe bandimaka minganga básalisa bango. Tosalaka makasi tózala nzoto kolɔngɔnɔ, kasi ntango mosusu mpe tozalaka “na mposa ya monganga.” (Luka 5:31) Kutu, Luka, mokristo moko ya siɛklɛ ya liboso, azalaki monganga; lelo mpe Batatoli ya Yehova mosusu bazali minganga.—Bakolose 4:14.
Nzokande, ndenge mosusu oyo minganga basalisaka eyokani te na mitinda ya Biblia, mpe tondimaka yango te. Na ndakisa, tondimaka te bákɔtisa biso makila na nzoto mpo Biblia epekisi kozwa makila mpo na kosalisa nzoto. (Misala 15:20) Ndenge moko mpe, Biblia epekisi kosalisa nzoto epai ya banganga-nkisi to kozwa bankisi oyo ekokɔtisa moto na boyokani na bilimo mabe.—Bagalatia 5:19-21.
Kasi, minganga mingi basalelaka bankisi oyo ebuki ata mobeko moko te ya Biblia. Na yango, moto na moto aponaka minganga básalisa ye na ndenge oyo alingi. Motatoli mosusu akoki kondima nkisi to lisalisi moko boye ya monganga, nzokande Motatoli mosusu akoki koboya yango.—Bagalatia 6:5.


text:
Mbongo na nioso etali mbongo
Ata elobamaka mingi te, mbongo ezali likambo ya makasi na mboka Swissi. Nioso etali bomoyi mpe bofandi ya moto na Swissi ezali kosenga mbongo ebele mpe ezali pasi mingi. Makambo etali, kosalela mbongo, kobomba mbongo, kobongola mbongo, kosenga mbongo… mbongo ezali kosalema mpe koleka na nzela ya poste, banques to bandako etali mbongo.
- Ndenge nini okoki kofongola compte ?
- Ndenge nini okoki kobomba mbongo ?
- Ndenge nini okoki kodefa mbongo po osalela yango ?
- Ndenge nini okoki kotinda mbongo na ndako ?
- Ndenge nini okosala soki ozali na baniongo ?
Banque to poste ?
Nzinga nzinga ya motuna : Kotiya mbongo na banque to na poste, Mbongo ya lobiko, Kodefa mbongo, Baniongo, Kobomba mbongo, Kofuta, Mbongo ya bamboka mosusu


text:
Ndenge ya kosunga mibange
“Bana, tólingaka, na maloba te mpe na lolemo te, kasi na misala mpe na solo.”
1, 2. (a) Mikakatano nini mabota mingi ekutanaka na yango mpe yango ebimisaka mituna nini? (b) Ndenge nini baboti mpe bana bakoki kolonga bambongwana oyo bobange ememaka?
MOTEMA eswaka ntango oyoki ete baboti na yo, oyo bazalaki nzoto makasi mpe komileisa, bazali lisusu te na makasi ya komisalela. Ekoki kozala ete mama to papa akweaki mpe loketo ebukani, azali koyeba te nini asala, to bamosusu bayokaki ete minganga bakangi papa to mama na bango na maladi moko ya makasi. To mpe bazali na mikakatano mosusu. Mibange bakoki kozala na mokakatano ya kondima bambongwana wana to makambo mosusu oyo ekopekisa bango kosala na bonsomi. (Yobo 14:1) Esengeli kosala nini? Ndenge nini esengeli kosalisa bango?
2 Lisolo moko oyo elobeli ndenge ya kosunga mibange elobi boye: “Atako ezali mpasi kosolola makambo oyo etali mibange, kasi libota oyo elobelaka ndenge ya kosala mpo na kosunga mibange mpe ebongisaka makambo liboso, ekozala na mpasi te mpo na kolonga mokakatano nyonso oyo ekoki kobima.” Lisolo yango ekobota mbuma ya malamu soki tozali kondima ete soki moto akómi mobange, mikakatano ezangaka te. Mpo na yango, tosengeli komibongisa liboso mpe kozwa bikateli. Tótalela sikoyo ndenge mabota ekoki komibongisa liboso mpo na kolonga mikakatano yango mosusu.
KOMIBONGISA LIBOSO “MIKOLO YA MPASI” EYA
3. Bato ya libota bakoki kosala nini ntango baboti oyo bakómi mibange bakómi na bosɛnga makasi? (Talá elilingi ya ebandeli.)
3 Ekómaka na ntango oyo mibange mingi bakokaka lisusu te komisalisa na ndenge ekoki; bakómaka na mposa ya lisalisi. (Tángá Mosakoli 12:1-7.) Soki baboti bakokoka te komisalisa, bango ná bana na bango oyo bakómi mikóló basengeli kosolola mpo na koyeba lisalisi nini ebongi mpe koluka lolenge ya kosala yango. Ekozala malamu libota mobimba esangana mpo na koyokana, kotalela bamposa oyo ezali mpe mayele oyo esengeli kosalela. Moto nyonso, mingimingi baboti basengeli komonisa polele ndenge bazali komiyoka mpe kolobela makambo na ndenge oyo ebongi. Bakoki kosolola mpo na koyeba soki baboti bazwi lisalisi mosusu, bakoki kotikala bango moko na ndako kozanga likama? * To bakoki kotalela ndenge bakoki kosalela makoki ya moto mokomoko ya libota mpo na kokokisa mikumba yango. (Mas. 24:6) Na ndakisa, bamosusu bakoki kozala na likoki ya kobatelaka mibange yango mikolo nyonso mpe bamosusu bakoki kosungaka na mbongo. Moto nyonso asengeli koyeba ete moto na moto azali na mokumba; kasi basengeli mpe koyeba ete mokumba yango ekoki kobongwana nsima ya ntango mpe esengeli kosolola soki nsima ya ntango boni moto na moto asengeli kokokisa mokumba boye to boye.
4. Bato ya libota bakoki kokende koluka lisalisi wapi?
4 Ntango obandi kosunga moboti na yo oyo akómi mobange, zwá ntango ya koluka koyeba malamu ndenge azali. Soki azali kobɛla maladi moko oyo elyaka nzoto malɛmbɛmalɛmbɛ, luká koyeba makambo nini ezali kozela yo. (Mas. 1:5) Kende kokutana to bengá bibongiseli ya Leta oyo esungaka mibange. Luká ebongiseli moko oyo ezali na mboka na bino oyo ekoki kosalisa yo okokisa mokumba yango malamu. Kokanisa na makambo wana ya mpasi, ekoki kotinda yo okóma na mawa makasi, kotungisama na motema to kobulungana na makanisi. Sololá likambo yango ná moninga moko ya motema. Na nyonso, tyelá Yehova motema. Akoki kopesa yo kimya ya motema oyo osengeli na yango mpo olonga likambo nyonso.
5. Mpo na nini ezali na ntina koluka koyeba liboso mayele ndenge na ndenge ya kosalela mpo na kosunga mibange?
5 Mibange mosusu mpe mabota na bango balukaka koyeba liboso mayele ndenge na ndenge ya kosalela mpo na kosunga moboti na bango oyo akómi mobange, na ndakisa balukaka koyeba oyo bakoki kosala mpo na moboti afandaka ná mwana na ye ya mobali to mwasi, likambo etali kofanda na bandako oyo babatelaka mibange to kosalela bibongiseli mosusu oyo ezali na esika oyo bazali. Bamonaki ‘mawa mpe makambo oyo eyokisaka mpasi’ na mosika mpe bamibongisaki mpo na yango. (Nz. 90:10) Mabota mingi bayokanaka te liboso ndenge ya kosala, mpe soki makambo ya mpasi ekómeli bango, bazwaka bikateli ya mbangumbangu. Ndenge moto moko ya mayele alobi yango, wana “ezali te ntango oyo ebongi mpo na kozwa ekateli ya ndenge wana.” Ntango makambo ekómi kosalema mbangumbangu ndenge wana, bato ya libota bakoki kokóma na nkanda mpe bakoki kobanda kowelana. Nzokande, komibongisa liboso mpe ntango molai, ekoki kosala ete botungisama mingi te na nsima.
6. Matomba nini baboti ná bana bakoki kozwa soki balobeli likambo etali lolenge baboti oyo bakómi mibange bakoki kobikela?
6 Okoki mbala mosusu komona mabe kosolola ná baboti na yo likambo etali lolenge oyo bakoki kobikela mpe bambongwana oyo ekoki kosalema na bomoi na bango. Kasi, bato mingi bamonisaki ete kosolola makambo yango, ememelaki bango mpenza matomba na nsima. Mpo na nini? Mpo ete basololaki lokola baninga mpenza mpe bazwaki bibongiseli ya malamu mpe bayokanaki malamu. Bamonaki ete kopesana makanisi liboso mpenza, na bolingo mpe na boboto, esalisaki mpo básalela bikateli yango kozanga mindɔndɔ ntango esengelaki kosalela yango. Ata soki mibange balingi bátikala bango moko mpe básala makambo mingi bango moko na boumeli ya ntango moko boye, matomba ezalaka mingi soki basololi ná bana na bango na likambo etali lolenge ya lisalisi oyo bakozala na mposa na yango soki bosɛnga emonani.
7, 8. Mabota ekoki kolobela makambo nini mpe mpo na nini?
7 Baboti, ntango bozali kosolola, bóyebisa libota na bino makambo oyo bozali kolinga, makoki na bino ya kozwa mbongo mpe makambo mosusu. Yango ekosalisa bango bázwa bikateli oyo ebongi soki emonani ete bokokoka te kosala yango. Na ntembe te, bakosepela kokokisa bamposa na bino mpe kosala nyonso oyo bakoki mpo bozala na bonsomi. (Ef. 6:2-4) Na ndakisa, okanisaka ete mwana na yo moko abenga yo okóma kofanda ná libota na ye, to okanisaka na likambo mosusu? Zalá na bokatikati mpe yebá ete moto nyonso te nde akotalela makambo ndenge yo ozali kotalela mpe esɛngaka ntango mpo na moto nyonso, ezala moboti to mwana mpo na kobongola makanisi na ye.
8 Moto nyonso asengeli koyeba ete mikakatano mingi ekoki kopɛngolama soki babongisi makambo liboso mpe basololi. (Mas. 15:22) Yango esangisi kosolola na makambo etali lisalisi ya monganga mpe makambo oyo moto alingaka. Makambo oyo ezali na Karte Instructions médicales/
NDENGE YA KOSALA NTANGO MAKAMBO EBONGWANI
9, 10. Ntango nini baboti bakoki kokóma na mposa makasi ya lisungi ya bana na bango?
9 Mbala mingi, baboti ná bana bamonaka malamu mibange bázala na bonsomi na kotalela makoki na bango. Bakoki kozala na likoki ya kolamba, kosukola basaani to bilamba, komɛla nkisi mpe kosolola kozanga mikakatano. Yango wana, bamonisaka bana na bango ete basengeli te kokɔtaka na makambo na bango. Kasi, nsima ya mwa ntango, soki baboti yango bakómi mibange makasi, ntango mosusu bazali kokoka te kokende kosomba biloko bango moko, to babandi kobosanabosana makambo, bana bakoki komona malamu básalisa bango.
10 Bobange ekoki kosala ete moto akóma kobulungana to konyokwama na makanisi, kobanda kosala salite na bilamba, koyoka malamu te, komona malamu te, kobosanabosana makambo; nzokande soki moko ya makambo yango ekómeli mibange, minganga bakoki kosalisa yango malamu. Soki moko ya mikakatano oyo ebandi, bóluka mbala moko lisalisi ya minganga. Bana bakoki kosala yango mpe makambo mosusu ya ntina na esika ya baboti na bango oyo bakómi mibange. Na ntango mosusu, bakoki mpe kosala misala mosusu oyo baboti bazalaki kosala liboso bango moko. Mpo na kobongisa lisalisi oyo baboti bazali kozwa, bana bakoki kokóma balobeli na bango, kokomelaka bango mikanda, kokumbaka bango na mituka mpe bongo na bongo.
11. Esengeli kosala nini mpo ete mikakatano ya mbongwana ya mibange ezala mpasi mingi te?
11 Soki mikakatano ya baboti na yo ekoki kosila te, bokoki mbala mosusu kosala mbongwana na lolenge oyo bozali kosalisa bango to kotalela lisusu bibongiseli mosusu oyo bozwaki. Ntango bambongwana esalemi ata moke, esengeli mpe kobongola makambo mosusu. Soki ofandaka mosika na baboti na yo, ntango mosusu okoki komona malamu ete osɛnga Motatoli moko ya Yehova to moto moko oyo afandaka mosika te na baboti na yo akendeke kotala bango mpe koyebisaka ata mwana moko ndenge baboti na bino bazali? Bazali na mposa básalisaka bango kaka mpo na kolambaka biloko mpe kosukolaka bilamba to basaani? Kobongola mwa makambo mosusu na ndako ekosalisa bango mpe ekobatela bango mpo bátambolaka, básukolaka nzoto, mpe bongo na bongo. Ntango mosusu, eloko mpenza oyo mibange yango basengeli na yango mpo bázala na bonsomi ezali ya kozwa mwana-mosala. Kasi, soki bakokoka kaka te komibatela, ekosɛnga ete moto to bato bázala wana mpo na kosalisaka bango. Ezala ndenge nini, bóluka koyeba soki bibongiseli nini ezali na mboka na bino. *
NDENGE BATO MOSUSU BALONGAKA MOKAKATANO YANGO
12, 13. Ndenge nini bana oyo bakómi mikóló oyo bazalaka mosika na baboti na bango bakobaka kokumisa mpe kosalisa bango?
12 Bana oyo balingaka baboti na bango, bazalaka na mposa ete bázala malamu. Koyeba ete baboti yango bazali kobatelama malamu, epesaka bana kimya na motema. Kasi, makambo ndenge na ndenge ya bomoi ekoki kosala ete bana oyo bakómi mikóló bázala te esika moko ná baboti na bango. Soki ezali bongo, bana mingi bakendeke kotala baboti na bango na ntango ya konje mpe basalisaka bango na makambo oyo basengeli na yango, na ndakisa misala ya ndako oyo baboti bazali kokoka te kosala bango moko. Kobengaka bango na telefone, soki likoki ezali mikolo nyonso, kotindelaka bango mikanda to bamesaje na Internet emonisaka baboti yango ete bana balingaka bango.
13 Ezala makambo ezali ndenge nini, esengeli kotalela mokolo na mokolo lisalisi oyo baboti na yo bazali kozwa. Soki ozali mosika na bango mpe soki bazali Batatoli ya Yehova, okoki kosolola na bankulutu ya lisangá na bango, mpo na kotuna bango báyebisa yo makanisi na bango. Mpe kobosanaka te kobondela mpo na yango. (Tángá Masese 11:14.) Ata soki baboti na yo bazali Batatoli te, Biblia emonisi ete osengeli ‘kokumisa tata na yo mpe mama na yo.’ (Kob. 20:12; Mas. 23:22) Kasi, mabota nyonso te ekozwa bikateli ndenge moko. Bana mosusu bazwaka bibongiseli mpo ete moboti na bango oyo akómi mobange aya kofanda ná bango to akóma kofanda pene mpenza na bango. Nzokande, mbala nyonso te nde kosala bongo esimbaka. Baboti mosusu balingaka te kofanda ná bana na bango oyo bakómi mikóló mpe mabota na bango; balingaka mingi bonsomi mpe balingaka te kozala mokumba mpo na bana na bango. Baboti mosusu bakoki kozala na mwa makoki na bango, mpe bakoki komona malamu bátikala epai na bango mpe bamisalisaka.
14. Mikakatano nini ekoki kobima mpo na bana oyo babatelaka baboti na bango oyo bakómi mibange?
14 Na mabota mingi, mokumba monene ya kobatela moboti ekweaka na mapeka ya mwana oyo azali mosika te na baboti yango. Bana oyo babatelaka baboti oyo bakómi mibange, basengeli kotalelaka bamposa ya baboti na bango mpe oyo ya mabota na bango moko. Moto na moto azali na mwa ntango ya kosala likambo boye to boye mpe esika makasi na ye esuki. Bomoi to makambo ya moto oyo azali kobatela mobange ekoki kobongwana, mpe yango ekoki kosala ete atalela lisusu bibongiseli oyo ezwamaki. Moto moko ya libota azali na mokumba mingi? Bana mosusu bakoki kosala mpe makambo mosusu, na ndakisa kosalisa moboti yango moto na moto na ngala na ye?
15. Ndenge nini bandeko mosusu ya libota mpe baninga bakoki kosalisa bato oyo bazali kobatela moboti ya mobange?
15 Soki bamposa ya moboti oyo akómi mobange ezali ntango nyonso kosila te, yango ekoki kolɛmbisa mwana oyo azali kobatela ye. (Mos. 4:6) Bana oyo balingaka baboti na bango, balingaka kosala oyo bakoki mpo na baboti na bango, kasi kosɛngasɛnga ntango nyonso ekoki kolɛmbisa bana. Bana oyo bazali kobatela baboti ya boye, basengeli kotalela makambo na ndenge ebongi mpe bakoki koluka lisalisi. Ntango mosusu, kosalisa bango mpo na mwa ntango ekosalisa mpo ete bámema ye te nokinoki esika babatelaka mibange.
16, 17. Mikakatano nini bana oyo bazali kobatela baboti ya mibange bakoki kokutana na yango, mpe ndenge nini bakoki kolonga yango? (Talá mpe etanda “Tosepelaki kobatela baboti na biso oyo bakómi mibange.”)
16 Esalaka mpasi na motema komona ndenge bobange ezali kobebisa moboti na biso. Na ntango wana, bana mingi oyo babatelaka baboti yango bakómaka na mwa mawa, komitungisa, nkanda, lokola bamemi ngambo. Ntango mosusu, moboti oyo akómi mobange akoki kokatela bana mangala to kozanga komonisa botɔndi. Soki esalemi bongo, kosilika te mbala moko. Monganga moko ya maladi ya moto alobi boye: “Lolenge eleki malamu ya kosala liboso ya likambo nyonso, mingimingi oyo epesi yo mpasi na motema, ezali ya kondima likambo yango. Tómipesa te foti ndenge tozali komiyoka bongo.” Yebisá mobali to mwasi na yo, to moto mosusu ya libota to moninga na yo ya motema ndenge ozali komiyoka. Kosolola bongo, ekoki kosalisa yo omona ete ata soki otungisami ndenge wana, makambo ekobonga.
17 Ekoki kokóma na ntango oyo libota ekoki kozala te na makoki ya kokoba kosunga moboti na bango na ndako. Ekoki komonana lokola ete esengeli komema moboti yango na ndako ya kobatela mibange. Motatoli ya Yehova moko ya mwasi azalaki kokende pene ya mikolo nyonso kotala mama na ye na esika babatelaka mibange. Alobaki na ntina na libota na ye boye: “Tokoki te kobatela mama ndenge alingi banda ntɔngɔ tii butu. Kondima kotinda ye na ndako oyo babatelaka mibange, ezalaki te ekateli ya pɛtɛɛ. Mpo na koloba solo, esalaki mpenza mpasi na motema. Kasi, ezalaki ekateli oyo eleki malamu mpo na ye na boumeli ya basanza ya nsuka ya bomoi na ye, mpe andimaki yango.”
18. Bana oyo basungaka baboti na bango oyo bakómi mibange bakoki kozala na elikya nini?
18 Mikumba ya kosalisa baboti na yo oyo bakómi mibange ekoki kozala mpasi mpe ekoki kotungisa yo na makanisi. Ezali na mibeko te oyo elobi ete esengeli kosalisaka mibange nyonso ndenge moko. Kasi, soki bomibongisi malamu, boyokani malamu, bosololi malamu mpe na koleka nyonso bobondeli, bokoki kokokisa mokumba na bino ya kopesa baboti na bino lokumu. Soki bosali bongo, bokoki kozala na esengo ya koyeba ete bazali kobatelama mpe kozwa likebi oyo basengeli na yango. (Tángá 1 Bakorinti 13:4-8.) Likambo ya ntina mingi, bokoki kozala na elikya ete bokozala na kimya ya makanisi oyo Yehova apesaka na baoyo bakumisaka baboti na bango.
^ par. 3 Mimeseno ya mboka ekoki kotinda baboti mpe bana bálinga likambo boye to boye. Na bisika mosusu, ezali mabe te mpe kutu endimami ete bato ya libota ya mbula ndenge na ndenge báfanda esika moko to bakendeke kotalana.
^ par. 11 Soki moboti na yo azali kaka na ndako, osengeli mpenza komindimisa ete babateli ya solosolo bazali na mafungola oyo ekosalisa bango bákóma mbala moko esika azali soki likambo moko ya lombangu ebimi.


text:
LINƆ́NGI YA MOSƐNZƐLI (YA BOYEKOLI) SANZA YA MARS 2014
Na nimero oyo, luká koyeba ndenge okoki kokóma na ezaleli ya komipimela mpe komitalela na lolenge ya malamu. Ndenge nini tokoki kosunga bandeko na biso Batatoli ya Yehova mpe bato ya libota oyo bakómi mibange?
Ndenge ya kosimba mitema ya bandeko ya libota oyo bazali Batatoli te
Lolenge oyo Yesu asalaki epai ya bato ya libota na ye ekoki koteya biso nini? Ndenge nini tokoki kosimba motema ya bandeko na biso ya libota oyo bazali na lingomba mosusu to oyo basambelaka te?
Ndenge ya kokoba komonisa ezaleli ya komipimela
Tozali na monguna moko oyo alukaka na mayele mabe kobebisa ezaleli na biso ya komipimela. Lisolo oyo emonisi polele monguna yango mpe elobeli ndenge tokoki kosalela Biblia mpo na kolonga monguna yango.
Ndenge ya kobatela makanisi malamu
Mpo na nini bato mingi bazali kobunda na makanisi mabe? Lisolo oyo emonisi biso ndenge oyo tokoki kosalela Biblia mpo na kobatela makanisi malamu.
Ndenge nini okoki kosala ete losambo na kati ya libota esepelisaka?
Talá ndenge oyo losambo na kati ya libota esalemaka na bikólo ndenge na ndenge mpo esalisa yo oyeba nini okoki mpe kosala.
Pesáká mibange lokumu
Talá ndenge Nzambe atalelaka mibange. Mikumba bana oyo bakómi mikóló bazali na yango mpo na baboti na bango oyo bakómi mibange? Ndenge nini masangá ekoki kopesa mibange lokumu?
Ndenge ya kosunga mibange
Baboti oyo bakómi mibange ná bana oyo bakómi mikóló bakoki kosolola mpo na komibongisa mpe kozwa bikateli liboso ete “mikolo ya mpasi eya.” Ndenge nini bakoki kolonga mikakatano mosusu?
Maloba na yo ‘ezala te Ɛɛ nzokande Te’
Bakristo basengeli kokokisaka maloba na bango mpe basengeli soki moke te koloba ‘ɛɛ nzokande te.’ Tokosalá nini soki tolingi kobongola programɛ moko boye? Zwá liteya na ndakisa ya ntoma ntoma Paulo.


text:
LINƆ́NGI YA MOSƐNZƐLI (YA BOYEKOLI) SANZA YA AVRIL 2014
Nimero oyo elobeli ndenge tokoki komonisa kondima lokola oyo ya Moize. Ndenge nini Yehova atalelaka mikumba ya libota mpe ndenge nini asalisaka biso mpo tókokisa yango?
Mekolá kondima ya Moize
Ndenge nini kondima epesaki Moize makasi ya koboya bamposa ya mosuni mpe ya kosepela na mikumba oyo Nzambe apesaki ye? Mpo na nini Moize azalaki kotala na “likebi mpenza epai mbano ekofutama”?
Omonaka “Moto oyo amonanaka te”?
Ndenge nini kondima ya Moize epai ya Nzambe ebatelaki ye mpo abanga bato te mpe esalisaki ye amonisa kondima yango na bilaka ya Nzambe? Komisá kondima na yo makasi mpe moná Yehova lokola moto mpenza oyo azali na mposa makasi ya kosalisa yo.
Epai mosala ya ntango nyonso ememaki ngai
Soki okanisi mbula 64 oyo alekisi na mosala ya ntango nyonso, luká koyeba ntina oyo Robert Wallen alobi ete azwi mpenza lipamboli monene mpe bomoi na ye ezali mpenza na ntina.
Moto moko te akoki kosalela bankolo mibale
Bato mosusu bakendeki na mikili ya bapaya mpo na koluka mbongo. Ndenge nini kokende kosala na mboka mopaya ekoki kobebisa libala, bana mpe boyokani na biso ná Nzambe?
Zalá na mpiko
—Yehova azali Mosungi na yo!
Ndenge nini tata moko abongisaki bomoi ya libota na ye ntango autaki kosala na mikili ya bapaya? Ndenge nini Yehova asalisaki ye akokisa bamposa ya libota na ye na mboka oyo nkita ezalaki ya kobeba?
Osepelaka ndenge Yehova atalatalaka biso na bolingo?
Talá makambo mitano oyo emonisi ete Nzambe alingaka biso mpe ndenge oyo tokoki kozwa matomba na ndenge oyo atyelaka moto na moto likebi.
Oyebaki yango?
Ndenge oyo bato ya ntango ya kala bazalaki kopasola bilamba na bango ezalaki kolimbola nini?


text:
Part.2 Opposant Congolais Nini Azali Ko Jouer Jeux Ya Cache-cache Na Violes Ya Basi Na Est Ya Rdc?
Part.1 Opposant Congolais Nini Azali Ko Jouer Jeux Ya Cache-cache Na Violes Ya Basi Na Est Ya Rdc?
Part.3 Opposant Congolais Nini Azali Ko Jouer Jeux Ya Cache-cache Na Violes Ya Basi Na Est Ya Rdc?
Part.5 Opposant Congolais Nini Azali Ko Jouer Jeux Ya Cache-cache Na Violes Ya Basi Na Est Ya Rdc?
Part.2 Ndeko Mayenge Jesus Azali Liboso Nayo, Aza Kosenga Yo
Part.2 Ba Oeuvres Nini Ba Con Mbattants Basi Basalela Ba Femmes Violés Na Est Ya Rdc?
Part.2 Ndeko Mayenge Jesus Azali Liboso Nayo, Aza Kosenga Yo
Part.2 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.5 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.4 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.3 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.1 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.2 Bazali Ko Prefferer Kobomba Vérité Na Ba Congolais Pona Ba Interêts Na Bango Personnel.
Part.2 Pona Nini éléction 2011 Na Rdc, Ezali Ko Bangisa Ba S
Part.2 Ngbanda Le Terminator Na Pasteur Molili Sans Provision, Bakomi Ko Distraire Ba Congolais.
Part.2 Kuluna nioso na poto akokosana liboma ya ko menancer
Raph Ko : Mamguz (oct 2010) part 2
ko Banla Primeminister of nepal Part 2 of 2 July 7th 2010
Khabar Bitra ko Kbhar July 19 2010 Part 2 of 2
khabar bitra ko kbhar part 2 July 12 2010
Banda Milne Ko With Qaseeda e Mairaj Part-2
Khoj Yuva Netritwo Ko Part-2 26-November-2009 Nepali Comedy
Iss Payar Ko Kya Naam Doon 27th July 2011 Part 2
Dil Ko Manana Aya Nahi Episode 10 By Ptv Home - Part 2/4
Bart & Sophia - "Mahal ko yung babaeng yun.." PART 2 [08/11/11]
Meray Dard Ko Jo Zuban Miley By Hum Tv Episode 5 - Part 2/4


text:
Tosengeli kosambela bililingi?
Eyano ya Biblia
Te, tosengeli kosambela bililingi te. Mpo na mibeko oyo Nzambe apesaki ekólo Yisraele, buku moko (New Catholic Encyclopedia) elobi boye: “Masolo ndenge na ndenge ya Biblia emonisi ete bazalaki kosalela bililingi te na losambo ya Nzambe ya solo.” Talá bavɛrsɛ oyo ya Biblia:
“Osengeli te komisalela ekeko oyo eyemami to elilingi oyo ekokani na eloko nyonso oyo ezali kuna na likoló to oyo ezali na mabele awa na nse to oyo ezali na mai na nse ya mabele. Osengeli te kogumbamela yango to kobendama mpo na kosalela yango, mpamba te ngai Yehova Nzambe na yo, nazali Nzambe oyo asɛngaka kokangama kaka na ye.” (Kobima 20:4, 5) Lokola Nzambe “asɛngaka kokangama kaka na ye,” asepelaka te tókumisa to tósambela ye na bililingi, bafɔtɔ, bikeko, to bilembo.
“Nakopɛsa nkɛmbɔ na ngai epai na mosusu tɛ, kosanzola na ngai epai na bikeko tɛ.” (Yisaya 42:8, haut fleuve) Nzambe aboyaka básambela ye na nzela ya bililingi. Ntango Bayisraele mosusu balukaki kosambela Nzambe na nzela ya ekeko ya mwana-ngɔmbɛ, Nzambe alobaki ete “basali lisumu.”
—Kobima 32:7-9, Biblia Liloba lya Nzambe.
“Tosengeli kokanisa te ete Nzambe azali lokola wolo to palata to libanga, lokola eloko moko oyo eyemami na mayele mpe na makanisi ya moto.” (Misala 17:29) Na losambo ya bapakano, mbala mingi basalelaka bililingi “oyo eyemami na mayele mpe na makanisi ya moto”; nzokande Biblia elobi ete bakristo basengeli “kotambola na kondima, kasi na komona te.”
—2 Bakorinti 5:7.
“Bókeba na bikeko.” (1 Yoane 5:21) Ezala na mibeko oyo epesamaki na ekólo Yisraele, ezala oyo epesami na bakristo, Biblia emonisi polele ete koloba ete Nzambe andimaka bato básalela bililingi to bikeko na losambo ezali liteya ya lokuta.


text:
Part.5 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.4 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.2 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.3 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.1 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.5 Ba Papa Mbala Oyo Bopesa Ba Mamans Lokumu.
Part.5 Ba Mamans Dépuis Basala Bino Ba Actes Ya Violes, Ba
Zámek Na Popelnici Nebo Kontejner Na Odpad. Tento Zámek Na Popelnici Zabrání Zneuití Vaí Popelnice Nebo Kontejneru. [zámek Na Popelnici]
Part.5 Soki Ezalaki Na Moment Oyo Ya Zaire, Ba Congolais Na
Part.5 Boyoka Ndenge Balobeli Bana Ya Ba Ex: Mobututiste Oyo
Part.5 Bato Nioso Balandaki Radio Buka Lokuta, Na Minute Oyo
Part.5 Monsieur Moka, Avant Ya Koya Kosolola Na Ba Kuluna Na
Part.5 Brâvo! Ba Mamans Ya Bundes, Maloba Na Bino Ezali Liteya Monene Pona Ba Cons Mbattants.
Part.3 Ekanga Amoni Mille étoiles, Na Ba Coup De Tętes
Part.5 Moyi Ebandi Kobima Na Poto, Pe Ba Diaspora Congolaise
Part.5 Mobutu Na Ngbanda Ba Jeux Na Bango Ezalaki Comment! Richard Lumumba Aza Nani?
Part.5 Eloko Nini Ezalaka Na Mitu Ya Ba Sois Disant Ba Comba
Part.5 Bazotia Moto Na Mboka Pona Kolia Ba Mbongo Ya Ba Diaspora Na Masolo Ya Est Ya Rdc, Kokamwa.
Part. 5 Lokuta Na Bango Ekomi Kobima Libanda, Ba Pasteurs Ya Solo-solo Il Faut Batia Bango Maboko.
Part.5 Hypocrisie Ya Ba Opposants Na Ba Kuluna Ya Londres,
Part.5 Pourquoi Ba Comportements Na Bango Ezalaka Kaka Bizzare, Męme Devant La Presse.
Han-na Chang - Shostakovich Cello Concerto No.1 (part 5/5)
Rolando Bohol in Kambal na kamao - The movie part 5
Kal Ho Na ho part 5
Gulab Gadbad Na Karto - Part 5 Of 11 - Rajiv Mehta - Manisha Vora - Gujarati Natak
Stargate Atlantis - Season 2 Part 5 - DVD Extra - Episode: Coup D Etat (With commentary)


text:
LINƆ́NGI YA MOSƐNZƐLI (YA BOYEKOLI) SANZA YA JUILLET 2014
Nimero oyo ezali na masolo ya boyekoli kobanda pɔsɔ ya 1/09 tii 28/09/2014.
Bamipesaki na bolingo na bango moko na Micronésie
Bandeko oyo bautaka na bikólo mosusu mpo na kopesa mabɔkɔ awa na bisanga ya pasifike, bakutanaka mbala mingi na mikakatano misato oyo ekómelaka bato nyonso. Ndenge nini basakoli yango ya Bokonzi balongaka makambo yango?
‘Yehova ayebi banani bazali bato na ye’
Ndenge nini “moboko” mpe “elembo” oyo mokanda ya 2 Timote 2:19 elobeli, ezali kosalisa mpo na koyeba baoyo bazali bato ya Yehova?
Basaleli ya Yehova basengeli ‘kotika makambo ya kozanga boyengebene’
Ndenge nini maloba ‘kotika makambo ya kozanga boyengebene’ eyokani na makambo oyo esalemaki na mikolo ya Moize? Mateya nini tokoki kozwa na makambo yango?
Atako tata na ngai akufaki
—Nazwaki tata mosusu
Tángá lisolo ya bomoi ya ndeko Gerrit Lösch, ya Lisangani ya Mikóló-Bakambi.
“Bino bozali batatoli na ngai”
Kobengama na nkombo ya Batatoli ya Yehova elimboli nini?
“Bokozala batatoli na ngai”
Mpo na nini Yesu alobaki ete: “Bokozala batatoli na ngai,” kasi ya Yehova te? Ndenge nini tokoki kokoba kozala na molende ntango tozali kopesa litatoli?


text:
Bino mpe bosalisaka bato oyo bazwi likama?
Ɛɛ, Batatoli ya Yehova mpe basalisaka bato ntango likama ebimi. Tosalisaka bandeko na biso Batatoli ya Yehova mpe bato oyo bazali Batatoli te, ndenge Biblia emonisi yango na Bagalatia 6:10 ete: “Tósalela bato nyonso oyo ezali malamu, kasi mingimingi mpenza baoyo bazali bandeko na biso na kati ya kondima.” Tosalaka mpe makasi tólendisa bato na maloba na biso mpe tóyebisa bango elikya oyo Nzambe apesi biso mpo bato oyo bazwi likama, bazalaka na mposa ya koyoka makambo wana.
Ndenge tosalaka yango
Ntango likama ebimi na esika moko, bankulutu, (to bandeko oyo batambwisaka masangá) oyo bafandi wana balukaka kozwa nsango ya bandeko ya masangá na bango mpo na koyeba soki bazali malamu mpe soki bazali na mposa ya biloko mosusu. Na nsima, bankulutu bayebisaka biro ya filiale ya Batatoli ya Yehova na mboka wana ndenge makambo ezali mpe oyo basali mpo na kosalisa.
Soki bandeko ya mboka yango bakoki te kopesa bandeko na bango oyo bazwi likama biloko nyonso oyo esengeli, Lisangani ya Mikóló-Bakambi ya Batatoli ya Yehova ezwaka bibongiseli mpo na kopesa lisungi oyo esengeli. Bakristo ya liboso mpe basalisanaki ndenge wana na ntango ya nzala moko makasi. (1 Bakorinti 16:1-4) Biro ya filiale ya mboka eponaka bandeko mpo básala baekipi oyo ekotambwisa mosala ya kosalisa bato oyo bazwi likama. Batatoli oyo bauti na mikili mosusu bayaka kolekisa ntango mpe bapesaka biloko na bango mpo na kosalisa.
Esika mbongo eutaka
Basalelaka mpe makabo oyo etindamaka na babiro ya filiale ya Batatoli ya Yehova mpo na kosunga bato oyo bazwi likama. (Misala 11:27-30; 2 Bakorinti 8:13-15) Bato oyo bayaka kosalisa baoyo bazwi likama bamipesaka na bolingo na bango moko; na yango mbongo ya makabo esalemaka kaka mpo na bato oyo bazwi likama, kasi te mpo na bato oyo bazali kosala mosala. Tosalelaka malamu makabo nyonso oyo tozwaka.


text:
Misála ya Bantoma
Misálá mya Bantómá ezalí búku ya Nsango Malámu ya Biblíya.
Moto akòmá mokandá muye ezalí Luka; yě mpé moto akòmáká Nsango Malámu ya mísáto. Kobanda na mokɔlɔ Yésu amataki o Likoló, bayékoli bazaláká komɔ́nɔ yě lisúsu na mǐso tɛ́; kasi yě azaláká káka elɔngɔ́ na bangó, mpámba 'té Molímo Mosántu azaláká kosálisa bangó ézala bantómá (Petelo, Yoane,…) tǒ basálisi na bangó sambo (Etiene, Filipe, …) tǒ mpé Polo.
Maloba ma Yésu[1] malakisi ndengé makambo mazalí kolandana. Bayékoli bapanzáká Nsango Malámu
- na Yerusalemi[2]
- na mbóka mobimba ya Bayuda pe na Samarie[3]
- na mbóka iye izalí pɛmbɛ́ni ya Ebale Mediterané, tii na Rome[4]
Luka atiaki moléndé mpó na koyéba ndengé níni mpenzá bantómá bazaláká kosakola Nsango Malámu; yě mɔ̌kɔ́ asáláká mibembo misúsu ná ntómá Polo.[5]
Epái ya bato ya bikólo bínsɔ, ézala Bayúda tǒ bato ba bikólo bisusu, bantómá bazaláka kosakola nsango ya Yésu; ndenge yě azaláká, maloba ma yě mpé misálá mya yě. Boye mokandá mwa Luka muzalí kolakisa mosálá monɛnɛ muye Nkolo Yésu apɛsi Eklezya: kosakola Nsango Malámu na bikólo bínsɔ, tii na súka ya mokili.[6]


text:
Brazzaville
Brazzaville ezalí mbóka-mokonzi ya Kongó-Brazzaville. Mpé ezalaka kobêngama Braza. Bazalí bato 990 000 o engumba.
Arronidssements[kokoma]
Braza ezalí kokátama na arrondissements sambo:
Brazzaville[kokoma]
Brazzaville ézalî motu –ya-mbóka-mokonzi politiki mpé ekólo ya Réplibika Kongo. Ésîka nayé ézalí na sid ya kongo, likolò<-(sur) ya pémbénî ya ébalé Kongó, likolò<-(sur) ya ébalé nord ya Stanley Pool. Villî ésalama na mbûla ya 3 octobre 1880 na mibakisamî ya ba nkoko bourgs na tango ya koloni ézalaka kobêngama (Nkuna) mpé prinsipalî ézaki Mpîla na Mfa tǒ Mfoa. Ezalî kobéndama na kombo ya Italo-falasa (français) Pierre Savorgnan de Brazza, mpé étangami tée lélo-oyo 1 3370 612 ba fandî (habitants,ba brazzavilois.
Lisapo[kokoma]
Kalakala Braza ezaláká mbóka ya Batɛ́kɛ o ngámbo mɔ̌kɔ́ ya ebale Kongó.
O mobú 1880, Pierre Savorgnan de Brazza atiyaka engumba ya mindɛ́lɛ nsima ya koyókana na Makoko ya Mbe, mokonzi ya Batɛ́kɛ.


text:
Batatoli ya Yehova bayinaka bato oyo balongwá na lingomba na bango?
Te, toyinaka te Batatoli ya Yehova oyo bazwá batisimo kasi batiká kosakola, to mpe koyangana na makita na biso. Kutu, tolukaka nde kosalisa bango mpo bákóma lisusu kosepela na makambo ya Nzambe.
Soki moto asali lisumu ya monene, tobimisaka ye na lisangá mbala moko te. Kasi, soki Motatoli oyo azwá batisimo akómi na momeseno ya kobuka mibeko ya Biblia mpe aboyi kobongola motema, tokobimisa ye na lisangá. Biblia elobi polele ete: “
Bólongola moto mabe na kati na bino.”—1 Bakorinti 5:13.
Mobali oyo abimisami na lisangá kasi mwasi ná bana na ye bazali kaka Batatoli ya Yehova akosala nini? Bakosala lisusu makambo ya losambo elongo te, kasi boyokani na bango na kati ya libota ekozala kaka. Libala mpe bomoi ya libota ekokoba mpe bakotika kolingana te.
Bato oyo babimisami na lisangá bakoki koyangana na makita. Soki basepeli, bakoki koluka toli epai ya bankulutu ya lisangá mpo bázonga Batatoli ya Yehova. Soki moto oyo abimisaki na lisangá atiki bizaleli ya mabe mpe amonisi ete alingi mpenza kotambwisa bomoi na ye ndenge Biblia esɛngi, akoki kozongisama na lisangá.


text:
JB MPIANA a Goma et a Bukavu…Suivez
4 comments
-
bo continué ba réve na bino que Bandal ezali Paris ou Goma Monaco.jour nini Francais ou Belge akoloba ,Monaco ezali Matadi?
-
KATA LAYI SOKI O BINAKI TSE! PAUVRE JALOUX, ELOKO NINI YA MABE JB MPIANA A LOBI HEIN? BINO BA CONS – BATTUFIS BOMI BAMBA BA GRADES YABA GENERAUX, COLONELS, MAJORS ETC… EST – CE BOZA BA MAPINGA YA SOLO – SOLO? IXELLES C’EST MATONGE!!!
-
Tata Cons-Battufis Tika Nanu Biso Kimia Pardon
-
-
VIVE LES 5 CHANTIERS. GOMA EKOMI PRESQUE MONACO.
JB TU PARLES UN TRES BON FRANCAIS A LA MONEGASSE.
BA COMBATUFIS BATIKALA NA MATANGA NA BANGO AWA.
BATIKA YO CALME NA MBOKA NA YO TRES KITOKO, TRES
RICHE EN COULEUR. MERCI


text:
Biblia elobi nini mpo na bonsomi ya kopona? Bomoi na biso etángamá?
Eyano ya Biblia
Nzambe apesá biso bonsomi ya kopona: yango ezali likoki ya kozwa bikateli biso moko. Makambo oyo ekómelaka biso etángamá te. Biblia elobi nini na likambo yango?
Nzambe akelá bato na elilingi na ye. (Ebandeli 1:26) Bato bazali lokola banyama te, oyo basalaka makambo na mayele ya lɔɔmbi (instinct); biso bato tokelamá na elilingi ya Nzambe, elingi koloba tozali na likoki ya komonisa bizaleli lokola bolingo mpe bosembo. Mpe ndenge moko na Mozalisi na biso, tozali na bonsomi ya kopona.
Mbala mingi biso moko toponaka bomoi oyo tokozala na yango na mikolo ezali koya. Na Biblia, Nzambe alendisi biso ‘tópona bomoi, na koyokáká mongongo ya Nzambe,’ elingi koloba na kotosáká mibeko na ye. (Kolimbola Mibeko 30:19, 20) Kosɛnga biso tópona elingaki kozala na ntina te, to kutu komonisa motema mabe, soki tozalaki na bonsomi ya kopona te. Na esika atindika biso na makasi ete tótosa oyo alobi, Nzambe alobi: “Ee soki otyaka mpenza likebi na mibeko na ngai! Mbɛlɛ kimya na yo ekómi lokola ebale, mpe boyengebene na yo lokola mbonge ya mbu.”—Yis. 48:18.
Kozala mozwi to mobola etángamá te. Soki tolingi kolonga na likambo moko, tosengeli kosala mosala makasi. Biblia elobi boye: “Nyonso oyo lobɔkɔ na yo ezwi mpo na kosala, salá yango na makasi na yo mpenza.” (Mosakoli 9:10) Elobi mpe ete: “Myango ya moto ya etingya ememaka mpenza na litomba.”—Masese 21:5.
Bonsomi ya kopona ezali likabo oyo euti na Nzambe. Esalisaka biso tólinga ye na “motema [na biso] mobimba,” mpo tolingi kosala yango.—Matai 22:37.
Nzambe te nde atambwisaka makambo nyonso?
Biblia elobi ete Nzambe azali Mozwi-ya-Nguya-Nyonso; nguya na ye ezali na nsuka te mpe na ndelo te. (Yobo 37:23; Yisaya 40:26) Kasi, asalelaka nguya yango mpo na kotambwisa makambo nyonso te. Na ndakisa, Biblia elobi ete Nzambe ‘azalaki kaka komipekisa’ na likambo ya bato ya Babilone ya kala, ekólo oyo ezalaki monguna ya basaleli na ye. (Yisaya 42:14) Ndenge moko mpe, Nzambe azali kokanga motema mpo abebisi naino te bato oyo bazali kosalela bonsomi na bango ya kopona mpo na konyokola basusu. Kasi Nzambe akokanga motema libela na libela te.—Nzembo 37:10, 11.